
1: БОРАН ҚҮНІ 


Бүгін демалыс болса да, Мақсұт әдеттегісінше 
ерте оянды. Жылы көрленің арасында біраз маужы- 
рап бұйығып жатты да, кенет көрпені сырып тастап, 
орнынан ыршып тұрды. Түндегідей емес, бөлме іші 
салқын тартып, терезелердің жалтыр әйнегінде әше- 
кейлі өрнектер тұрыпты. Бөлме іші ала көлеңке. 

Алдыңғы бөлмеде әлдекім есік ашты, шелектің 
сылдыры да естілді. «Апам да тұрған екен ғой». 
Бөлменің орта шенінде түрған ұзынша келген ағаш 
столдың үстіндегі дөңгелек сағат тық-тық соғады. 
Мақсұт сағатка қарап еді, сегіз әлі болмапты. 

2 “Түнде жатар кезде сағаттың коңырауын тоғыз- 
ға қойғаны есіне түсті. «Ертең демалыс қой, біраз 
- жатармын»,-- деп ойлаған еді ол. Әйтседе, ұйқыны 
әдеті жеңіп кетті. Енді орындыққа қаттап қойған 
киімдерін жеңіл киінді де, ауызғы бөлмеге шықты. 

Үстіне шолақ ақ тері тон киіп, тор көз тоқы- 

ма орамалын алқымынан орай, желкесіне келтіріп 


Повесть 


Суреттерін салған Н. ЛЕБЕДЕВ. 


шалып байлап алған шешесі пештің алдында жү- 
ресінен бүкшиіп отырып, от тамызып жатыр. Бөл- 
Меден шыққан Мақсұтты бірден аңғарған жоқ. 

-- Қар қалың түсіп пе, апа? -- деді пештің үсті- 
не шұңғыл қара шөңкені әкеліп қоя берген шешесіне 
қарап. сі 

-- Ия, қалың түсіпті, қарағым. «Ақтастының» 
аузынан баяу жел есіп тұр. Боран болмағай,- деп 
күдігін де сездірл 

-- Боран дейсіз бе?-- деді Мақсұт шешесіне 
қадала қарап. > 5 

-- Ия. Ақ боран болмағай. 

Шешесінің бұл сөзі Мақсұтты да ойландырып 
қалды. Быртықтау бас бармағын аузына апарып, 
қою қасты қабағын сәл шытыңқырап тұрды да, де- 
реу киіне бастады. 

---Асығып қайда барасың, карағым? -- деген 
шешесіне: «Қазір келемін, -апа»-- деп асыға шықты 
үйден. 

Таңертеңгі шытымыр аяз есіктен шыға берген 


11 


қ 


Мақсұттың бетін тыз еткізіп бір бЕІЕ өтті. Күн 
әлі шыға қоймағанмен жер үсті жап-жарық. Үйдің 
төбесін, дуалдың үстін, жапырағынан айырылып 
сыйдыйып тұрған ағаш бұтақтарын түндегі түскен 
қалың қар басқан. Мүлгіп тұр. 

Мақсұт көшенің дәл ортасына шықты. Колхоз 
селосының күндегі зор қыймылы әлі басталмаған. 
Тас жолдың үстінде айқыш-ұйқыш ғыз аяқ 
жолдар ғана иреңдейді. Ол да болса әлі таптал- 
жаған Қар Мақсұттың қара пимасының дәл қоны- 
шынан келді. Жүріп өткен жерінде алғашқы жыр- 
тылған борозда тәрізденіп із қалды. 

Бұлардың үйлері. «Ақтастының» кең аңғарлы 
сайының аузында еді. Төменгі жағы аздап ылдыйлау, 
сондықтан да күнде ертеңгісін сыртқа шыққан Мақ- 
сұт бет алдында созылып жатқан поселканы Кө3- 
бен бір шолып өтетін. Қазір де сол әдетінше ақ қар 
жамылған поселқаға көз жіберді. 

Село үйлерінің бәрі біркелкі дерлік. Жаз күн- 
дері қою: ағаш арасынан көре қою да қыйын. Енді 
алақанға салғандай айқын көрініп түр. Осылардың 
ішінде еңселі оқшау көрінетін үйлер-- клуб пен 
мектеп. Бұлар әрі биік, әрі үлкен де еді. 

Оның үйден асыға шығып, тіпті кенет жаңа 
бір ойға келуінің де мәні бар-ды: Ол-- мектеп. аула- 
сындағы бақ. Өткен күзде алғаш рет бірлесіп отыр- 
ғызған-ды. Нәп-нәзік әр талдың бойына қаншама 
еңбек сіңгені мәлім оған. Соның үсікке ұшырау 
хаупін естіп отырғанда, қалай тағат таппақ. 

Ол-- Раушанның көк сырмен бояған ағаш қақ- 
палы үйінің қасына жеткенше желдің лебі де қатая 
түсті. Жел желпіген ақ қар тозаң тәрізденіп жер 
бауырлай ұшып қалтыраған бұтақтарға қонған қар 
тұйыла берді. «Ехе, әлден-ақ қатая бастады ғой» -- 
деді Мақсұт ішінен. 

Көзге таяу көрінгенмен мектептен екі-үш көше 
бері тұрған Раушанның үйіне жеткенше біраз уа- 
қыт өтті. Қалың қарға малтығып жүрісі өнбейді. 

Бұл кезде Раушан да тұрған еді. Өңі тайың- 
қыраған, өзінің денесіне сәл-пәл тарлық ететін қоян 
жағалы қара мұқаба пальтосын киіп алып, үлкен 
ағаш күрекпен есік алдының қарын мықшыңдап кү- 
реп жатқан. Домалақ қана, піскен алма тәрізді жү- 
зі онан әрмен қызарып кетіпті. Қалың сызықша тә- 
різді қысыңқырақ көзі жанарлы-ақ. Қара шашын 
маңдайынан аздап қана төмен түсіріп бір тегіс ет- 
кізіп қыйғызған. Сондықтан да жалаңбас тұрса ша- 
шының алды баспаша «П» әрпі секілді. Денесі т0- 
лықша келген, тапалдау. Қатар” тұра қалса бойы 
Мақсұттан аласа болғанмен, денесі көзге онан көрі 
ересектеу тәрізді. Кейде дененің өзі аласалау бой- 
ды аңғартпайды да ғой. 

Мақсұт Раушанның қар күрен жүргенін ана- 
дайдан көргенмен, қасына барудан іркілді. Оған 
себеп--ала төбет. Ала. төбет болса «Мен мұнда- 
мын» дегендей арс-арс үріп, шынжырын сырылдата 
еріне басып, қақпаға қарай жүрді. 

Раушан да басын көтерді. Жолдың жиегінде 
тұрған Мақсұтты көріп, жымың етті де, қардың 
үстінде жатқан ақ түбіттен жасаған қолғабын алып, 
қарсы жүрді. 

-- Амансың ба? -- деді жайраңдаған калпы қо- 
жын ұсына беріп. 

- Саған келдім,-деді Мақсұт бірден келу м9- 
нісіне көшіп.-- Неге күлесің? Ия, саған келдім. Жүр 
тезірек! 

-- Қайда? 

<- Мектепке. Көрдің бе, боран соққалы тұр. 


қ Раушан әлі де түсіне қоймады. Көзі күлімдей- 
ді. «Жай келген шығарсың»,-- деп тұрғандай, 

2. Түу, тезірек жүрші деп тұрмын ғой саған, 
Ағаштарды үсік шалады;- деп Мақсұт ренішпен 
күйіне сөйлегенде ғана, Раушан секем алғандай, 
ажарынан күлкіні тез жыйнады: 

Бұлар келсе мектептің есігі жабық тұр. Келген 
жанның ізі де түспеген. Енді қайтпек! 5 

Жел ысқыра ұлып, бетті сабалайды, етекті тарт- 
қылайды. Талайдан бері сазарып, ішін кернеген 
ашуын алмақшыдай. Аянбай үрлейді, бұлқан-талқан 
болады. Шарқ ұрады, кейде құйындай үйіріліп, кей- 
де бет қаратпай қақпалайды. 

Мектептің ауласына отырғызылған жас шыбық- 
тардың басы жер сабалайды. Нәзік... желдің ызғар- 
лы өтіне төтей алмайтын секілді. Ебелек қағады. 

Мақсұттың көз алдында жас талдар ешбір қо 
ғансыз, долы желге бой ұрып қалтырап тұрғандай 
болып кетті. Жаз күндері біресе ойға, біресе қыр- 
ға ұшқан қаңбақтай, әрбір тал үсіп те, ұшып та 
бара жатқандай елестеді. Бойы тітіркеніп, денесі 
шымырлап, ішін суық леп қарығандай мұздап кет- 
ті. 

Жел біресе оңнан, біресе солдан қақпалайды. 
Аула ішінде шыр көбелек үйіріліп, пәрменімен үр- 
лейді. Қарап тұрып, көз алдында жас талдарды үсік- 
ке шалдыруға қалай төзерсің. «Мұндайда?.. Ия, мұн- 
дайда олар...» 

Мақсұт Раушанға жалт бүрылды да: 

-- Тез, балаларды шақыр,- деді.-- Мен вожа- 
тыйға барамын! 

-- Вожатый фермаға кеткен. 

-- Не?-- деді Мақсұт дәл осы арада кінәлі 
Раушандай-ақ, қадала қарап. 

-- Фермаға кеткен. Сен немене бақырасың сон- 
шама? 

Мақсұт мүдіріп қалды... 

-- Жарайды... Жүр, балаларды шақырайық! 

Еңіске қарай жүгіргенде желдің өзі жетекте- 
гендей болады. Бір аяғыңды жерге қойып үлгірмей- 
ақ, кеудеңді алға итермелеп, асықтыра түседі. Алғаш 


балаларды шақыра жүріп, Мақсұт әлгіндей алқын- 
ған да жоқ, қайта бойы жеңілденгендей болып кет- 
ті. Бірақ, қайта оралғанда көзді женімен қалқалап, 
әр адымды аттаған сайын тырмысты-ақ. Жел біресе 
етегіңді тартқыласа, біресе қармен бетке ұрады, кей- 
де үйіріле келіп соғып кетеді. Әрең дегенде мектеп- 
тің ауласына жетті-ау. 

Мектептің ық жағында топырлап тұрған бала- 
ларды көргенде, жадырап кетті. Енді жас талдар- 
Ды үсітпейтіндей болып көрінді, ір 

-- Ей, неғып тұрсыңдар? -- деді ол жетер жет- 
пестен-ақ дауыстап.-- Кәне, қыймылдандар! 

-- Қалай қыймылдаймыз? -- деді осы кезде 
арықша келген, үзынша бала, езуіне мысқыл үйіре. 
-- Кел, алысайық! 

-- Өзің неге келдің? -- деді Мақсүт ыза боп. 

-- Мына Раушан шақырды, келдіму- деді Ол 
көзінен күлкісін жыйма 

-- Жә, Ақан,-- деді Раушан да бұлардың қас- 
тарына келе бере.-- Осы сенің сөзің-ақ бітпейді екен. 
Неге келгеніңді білмей тұрсын ба. Онан да не іс- 
тейміз десейш 

«Не істейміз?... Қарды әр ағаштың түбіне қарай 
үюдей басқа не істемек?» 

-- Жүріңдер! -- деді Мақсұт.-- Әр талдың түбіне 
қар үйейік! р 

Балалар ала келген күректерімен қарлы көсіп- 
көсіп жіберіп тал түбіне үюге кірісті. Жапырлай, 
шапшаң қыймылдағанмен күрекке ілінген жұмсаб 
қарды жел үрлеп әкете берді. Тіпті әр талдың тү- 
біне үйілген қардың өзі де қас қаққанша сұйылып, 
байырғы қалпына келді. Кейбір балалар талдың тү- 
біне айналдыра кесектен қорған жасап, карда соның 
түбіне үймек болып еді, онан да ешнәрсе шықпады. 

Көп ұзамай-ақ бұл әрекеттен түк өнбейтінін бәрі 
де білді. 

-- Ал, енді қалай қыймылдайық?--деді Ақан 
қарап тұрмай қылмыңдап. Оның сөзі Мақсұтты шым- 
шып алды. 

-. Енді ме,--деді Мақсұт самайға шып-шып 
шыққан терді жеңімен оса бір сүртіп,- енді, дема- 
ламыз! 

-- Демаламыз?!-- деді Раушан «бұған не бол- 
ДЫ?» дегендей көзі бажырая. 

22 -- Ия, демаламыз,- деді Мақсүт. 
демаласындар. Ал, мен қазір келемін. 

Кілт бұрылды да, мектептің аллымен шығатын 
көлденең кешеге қарай тұра жүгірді. Бойын әлде бір 
ыза кернегендей, -реңі түтігіп кетті. Қабағы түйіліп, 
тістеніп алды. Желді де елең етпеді. Жас бойына 
жаңа бір жігер құйылғандай, қарға омбылап жүгіріп 
келеді. Сол бойы, бұрышта тұрған ағаш үйдің кең 
қақпасынан келіп кірді. 

Ала көлеңкелеу бөлме іші оған қараңғы көрінді, 
Ең алғаш үй ішін бірден бағдарлай алмады. Бірте- 
бірте көзі үйреніп, адамдарды енді ғана көрді. Ор- 
тадағы ұзынша столдың дәл төрінде әскери сары 
тимнастерка киген Рыскелді отыр екен. 

Үйге келген баланың Мақсұт екенін Рыскелді 
төр жақта отырып бірден таныды. 

-- Е, Мақсұт, кел, кәне, төрлет,-- деді екі қо- 
лын алға соза. 

-- Сізге келіп едім. 

Мақсұттың дауысы әрең шықты. 

---Ия, айт,- деді Рыскелді касына келіп, 

Оның сөзінің басын Рыскелді қасында тұрып 
тыңдағанмен, Мақсұт кей жерде жаңылып, кейде 
қайталай асыға айтып шыққанша босағада тұрған 


Яғни сендер 


киім ілгіштегі жеңіл шолақ тонын, елтірі қара құ- 
дақшынын да киіп -үлгірген еді. 

-- Жүр, кеттік,-- деді Мақсүтқа. 

Қалай киінгенін Мақсұт аңғармай қалған еді 

Рыскелді «Алғабас» колхозының агрономы еді 
Өткен күзде келген болатын. Алғашқы күннен-ақ 
колхоз орталығында жетіжылдық мектептің балала- 
рымен тез үйірлесіп, араласып кеткен. Әсіресе, бесін- 
ші кластағы жас мичуриншілермен дос болды. Кей- 
де келуі сиректей қалса, балалардың өздері де шы- 
дамсызданып асыға күтетін... 

Әсіресе Мақсұт пен Рыскелдінің арасында өте 
бір жақындық пайда болған еді... 

Кейде Рыскелді оны туған бауырындай ішіне тар- 
тып, ағалықтың жылы құшағына бөлесе, Мақсүт та 
оны ағасындай көріп еркелейді. Осы бір бауырмал- 
ды, ыстық достық күн асқан сайын өзектеп, тамы- 
рын кең жая терендеп бара жатты... 

Рыскелдіні көрген балалар шу етіп, қоршай қал- 


-ды. 


-- Ал, енді бөгелмейік,- деді Рыскелді келген 
бойда.-- Мақсүт, бір топ балалармен анау арадай 
қара жусан әкеліңдер. Ал, сен, Акан, қарап турма. 
Ана бір үйіліп жатқан шыбықтарды бері тасыңдар! 

Дауыл күні үлкен мұхитта толқын ығыстырған 
кеменің рулі батыл да берік капитанның қолына ти- 
генде абыржу да басылып, жаңа бір қызу қыймыл- 
дың басталып, бұйра жалды толқыннан да басым 
жігер тасқындайтыны мәлім ғой. Әлгінде ғана не іс- 
терге білмей дағдарған балалар Рыскелді келісімен- 
ақ іске қызу кірісіп кетті. Тоңазыған бойды жылу 
шарпып, көңіл масайрап сала берді. 

Әр талдың түбіне жусан, ермен және шыбықтар 
үйіп, жел ұшырмастай етіп бастырып, қар үйген соң 
тана балалар демалды. 

-- Уһ!-- деді Раушан кішкене ғана томардың 
үстіне отыра кетіп. 

-- Шаршадың ба?-деді Рыскелді үстіне жұқ- 
қан қар мен тозаңды қалың тері қолғабымен қағып 
жатып, оған көзінің астымен қарап күлімдей. 

-- Шаршадым,-деді Раушан, Бірнеше бала бұл 
сөзге күліп жіберді. 

-- Неге күлесіндер? Шаршағанда не тұр? 

-- Шаршайтындай сен не тындырдың? -- деді 
Ақан күліп. 

-- Мен бе, мен бірдеңе істедім ғой деймін. Әй- 
теуір сен құсап күні бойы күрекке сүйеніп, бүрісіп 
тұрғаным жоқ... 

Балалар Ақанға қарап ду күлісті. 

-І Кім білген, жалқау екенсің ғой өзің. 

-- Ой, жөнел, мұрның үсіп барады. 

Бұл сөздер Ақанның ызасын келтірді. Тістеніп 
сазарған қалпы, кішірек қоңыр көзімен Раушанға ата 
қарады. 

Үйлеріне қарай беттеген. балалардың соңын ала 
қатарласа жүрген Рыскелді Мақсұттан: 

- Олақ көрінбеді ғой? -- деп сұрады. 

Мақсұттың есіне Олақтың келмегені жаңа ғана 
түсті. 

<Ол неге келмеді ешен?» Бұл сұрақ үшеуінің де 
ойында тұрды. 


9. БҰЛ КЕЗДЕ ОЛАҚ. 


Олақ болса бұл кезде селоның етек жағындағы 
кең жыраның ішінде еді. Соңғы кезде бұл ара. оның 
үйреншікті орнына айналған. Өзі таса жер, ешкім де 
көрмейді не істегеніңді. Ал, көрмеді дегенше, ешкім 
ұрыспайды да, сөкпейді де. Олаққа да керегі осы. 


-- Сөзуар кұрғақ белсенді болғанша, үндемей 
тыныш жүргенің көп артық,-- дейтін ол Ақанға, Ақан 
іштей қостамаса да, ренжітпес үшін «дұрыс қой» дей 
салатын. 

Мана ертеңгісін шешесі оятып алып: 

-- Мен бригада басына кеттім. Жел көтеріліп 
барады. Боран болмағай. Есікті іліп ал. Су әкеліп 
қой. Ана қорадағы ағаштарды жарып, пештің қасы- 
на үйіп қой. Құрғап тұрсын,-- деп өз тапсырмала- 
рын беріп кетті. 

Ұйқыға қызыққан Олақ шешесінің айтқандарын 
шала-шарпы естісе де, «жарайды» деп басын изей 
берді. Шешесі кеткен соң біраз жатып барып тұрды. 
Тұрды да дереу киініп алып, тура ААқандікіне тарт- 
ты. Келсе ол жоқ екен. «Әлгінде балалар мектепке 
шақырып алып кетті» -- деді оған шешесі, «Мектеп- 
ке!» Ойлап-ойлап неге шақырып кеткенін біле алма- 
ды. Ақыры «Жай шақырмас. Бір жұмысы бар да, 
есебі» деп түйді. «Ене, өзім барып тұтылғанша, тезі- 
рек құтылғаным жақсы емес пе». Жұмыстан гөрі 
ойынды қалады жаны, 

Жел ойнағы сай ішінде баяу еді. Күн жылына 
қалған кезде еріген қар суларының беті көк мұз 
болып қатқан, жап-жалтыр. Күнгей. жақтағы жар қа- 
бақтарға қар түрмаған. Ажарсыз сарғылт жүзін күн- 
те төсейді. Олақ өзіне ықшамдап қана тігіп берген 
сұр шинельді сай табанына түсісімен-ақ шешіп тас- 
тады. Арасына жұқалап қой жүнін салып тіккен фу- 
файкасын дәл белінен жіңішке қайыс белбеумен тар- 
тып байлап алыпты. Сүйтсе де арық, талдырмаш де- 
несінде толықтық аңғарылмайды. Аяғында ұзын 
қонышты ақ пима. Дәл тобығының тұсында алақан» 
дай сары дағы бар. Кептіремін деп күйдіріп алса 
керек. Енді бір қызығы малақайы. Мұның байлайтын 
бауы қашан да ұзаққа шыдамайды. Абайсызда шие- 
леп байлап алып, асығып жүргенде шешіп жатуға 
ерінеді де, тартқылап үзе салад! Ол үшін шешесінен 
қаншама сөз естіді десейші. Әйтседе, шеше байғұс 
жаңа баулық тігіп береді, ал келесі күні Олак оны 
үзіп келеді. Осы қыстың өзінде біресе ала, біресе 
қара, біресе қызыл... не керек сан түрлі баулық қа- 
далды-ақ оған 

Олақ қолтығына қысып ала келген конькиін ақ 
пимасына кендір жіппен шандып байлап алады да, 
жыланша иреленіп жатқан таспя мұздың о шеті мен 
бұл шетіне бір-екі рет ызғытып шықты. 

Біраздан соң бірен-саран балалар да келе баста- 
ды. Олар осы бір қуысқа Олаққа деген көңілділікті 
ала келгендей болды. 

Олақ еңді конькимен әрлі-берлі ойқастай жүріп 
«көрдіңдер ме менің өнерімді» дегендей жайраң қақ- 
ты. Шынында, Олақ конькиді нашар теппеуші еді. 
Нәзік денесі коньки тепкенде бір түрлі сан қыймыл- 
ға келіп, көзге әрі үйірімті, әрі сүйкімді көрінетін. 

Жыйнала бастаған балалардың бәрі дерлік Олақ- 
тан жасы кішілер еді. Кейбірі жалпақ ағаштан таба- 
нына сым қағып жасап алған конькимен келіпті. 
Бұлар әлі мектепке жасы толмағандар. Кім болса ол 
болсын, әйтеуір, Олаққа ермек табылды. 

Бір-еңі рет мұздың о шеті мен бұ шетіне сырға- 
нап шыққан Олақ енді мұздың шетінде тұрған ба- 
лалардың қасына келді. 

-- Неге түрсыңдар? 

Үн жоқ. Батылдау біреуі ғана баяу үнмен: 

-- Жай, әншейін! -- деп еді, Олақ дауысын көте- 
ре сөйлеп: > 

-- Жай, әншейін,-- деді кекете.-- Ей, онан да 
асық ойнайсың ба? 

:-4- Жо.--деді әлгі бала тартына. 

-- Тығылма... Ей, әнегүні сен емес пе ең қашып 
кеткен. Жо, мырза, ия сенсің. Есебі, енді құтылмай- 
мын деп қой. Давай, давай ойнаймыз. 

-- Ойнама, Салық,- деді осы кезде кішкентай 
ғана тәмпіш мұрын сары бала.-- Бұл қарау ойнайды. 
Әнегүні үш асығымды бермей кеткен. 

-- Мен бе? - деді Олақ қызарақтап.-- Жә, се- 
німен ойнаймын деп тұрған жоқпын. Кел-ей, Салық, 
ұтсаң ала бер. Жалко что ли асық. 

Ол сақасын жалтыр мұздың үстіне иіріп жібер- 


ді. 

-- Міне, мен дайын. 

Ақыры әлгі Салық дейтін бала мен ұзын сыйрақ 
тағы да бір бала шықты. Ойнамас бұрын олар Олақ- 
тан уэде алды. Жайшылықта Олақ пысқырып та қа- 
рамас еді бұларға, айла нешік. Өзі тұстас баланың 
бірі де жоқ бұл маңда. Және еріккенге бұл да ер- 
мек қой. ) 

Ойын десе Олақ қызып кетеді. Денесінің өзі де 
ойынға икемді тәрізді. Көзі күлім қағып, қатпа жү- 
зіне қан ойнап шыга келеді. Сәл бүкшиіп, сақаны 
сүйір мұрнының ұшына әкеліп, көзін қысыңқырай 
сілтеп жіберсе болды, аналай жерде тігулі тұрған 
асықтың бірін ұршықша үйіріп ала жөнеледі. Оқыс 
тигізе алмай қалса болды сабыр-айласы кеткендей 
асық тұрған жерге тізерлеп отыра қалып: 

-- Тіфу, тіфу! -- деп безек қағады. 

2 Ал ұтылып бара жатса: 

-- Есебі, сен дұрыс баспалың,-- деп жала жау- 
ып, шатақ шығаратыны да бар. Мұндайда күре тамы- 
ры адырайып, дауысы шаңқылдап ашы да, қатты да 
шығады. Сыр мінезін білетін кейбір балалар: 

-- Есебі, ей, мынаны қара,- деп алдымен тұр- 
ған орнын көрсетіп алады немесе бір-екі асықты бе- 
ріп, қолын сілтеп жөніне тартады. Мұны ұттым екен 
деп “Олақ мәз болып қала береді де, бір-екі күнге 
дейін сол ойынын өзінше мақтанышпен аузынан тас- 
тамай айтып жүреді. 


(Жалғасы. бар) 


Жаппар Өмірбеков. 


Елемес 


Бөбектер үшін 


Елемес қазір төрт жасқа келіп калды. 
Біз бұрын оны «үндемес» дейтінбіз. Ол ту- 
ралы жазамыз деп те ойлағанымыз жоқ. 

Елеместің Әбен, Әмен деген екі ағасы 
бар. 

Олардың аттарын ата-аналары шілдеха- 
нада “жұрт айтқан есімдерден таңдап қой- 
ған-ды. Ал, «Елемес» деген атты әкесі өзі 
қоя салды. 


АҒАСЫНА МІН ТАҒУЫ 


Елемес үшке келгенде тез, жүйелі сөй- 
лейтін болды. «Мама, папам қайда?» -- де- 
генді әрең айтушы еді, енді «Мама, папам 
қашан келеді? Маған папамның әдемі қа- 
рындашын берші» -- деп кәдімгідей сөйле- 
леседі. Бір күні тацертең әкесі сақалын қы- 
рып, сабын жаққышын орнында ұмыт қал- 
дырыпты да, өзі шайға отырыпты. Бір кез- 
де жағына сабын көпіршігін жағып ап, ас 
үйге кіріп келген Елемес әкесіне: 


-- Папа, тоқтай түр, мен де сақалым- 
ды алып жатырмын,-- дейді. 

Әкесі оған таңдана қарап отырады да, 
«ақылың 23»-- деп, күліп, құшағына қыса- 
ды. Елемес осы сөзді жиі сститін де, түк 
түсінбегендей: «Ақыл қайда?» -- деп сұрай- 
тын. Әкесі жымыйып: «ақыл мұнда» -- деп 
басын көрсететін... 

“Бір күні кешке жақын ұйықтап жатқан 
ағасын көрсетіп, Елемес маңғаздана сөйледі: 

-- Мама, осы Әбеннің акылы аз.. 

-- Неге олай дейсің? -- деп сұрады ше- 
шесі. 


Елемес үлкен адамша: 

-- Қазір жаз ғой, жаздыгүні үйде үй- 
ықтамау керек. Далада ойнау керек: Қыста 
суық түскенде ғана (үйде көп ұйықтауға бо- 
лады. Ал, Әбен неге жаздыгүні ұйықтай бе- 
реді? 

Кешке жұмыстан келісімен мамасы әке- 
сіне айтып берді. Папасы жымыйып, басын 
шайқады. 


; ӘЖЕСІМЕН ӘҢГІМЕСІ 


Бір күні Елемес аяқ киімін киіп жатып, 
әжесіне былай деді: 

-- Әже, әй, әже! Ботинкамның біреуін 
ғана кисем қайтеді? 

-- Тек, онысы. несі? Екеуін де ки, сыңар 
аяқпен жүруге болмайды! -- деді әжесі. 

-- Әже-ау, бір аяқпен жүре алмаймын 
ба? Онда басыммен-ақ жүрейін. 

-- Тек, құлыным, қайдағыны қайдан шы- 
ғарып отырсың! Басымен жүрген кімді көр- 
дің? Жұрттың бәрі аяғымен жүреді ғой. Сен 
оны көрмеймісің? 

-- Әже, әй, әже, баспен жүрсе, адам 
бір-ақ ботинка киеді ғой! -- деп, Елемес ны- 
ғыздана сөйледі. 

Әжесі бұл сөзді қызық көріп, күліп жі- 
берді. 


«ҚОЙДЫҢ АҚЫЛЫ БОЛА МАЗ» 


Елемес ас үйде жүрген мамасына келіп 
еді, шешесі таңертеңгі асқа отырғызды. Сол 
арада баланың йазары басқа бір нәрсеге 
ауып кетті. Ол екінші столда үлкен табақ- 
та тұрған қойдың бас сүйегі еді. 


-- Мама, мама...-- деп, ТБТе- шешесін 
жалт қаратты да, бастың жайын сұрады. 

Мамасы түсіндіре бастап еді, Елемес сұ- 
рағын одан сайын көбейтті: «Қойды қалай 
сояды? Қызыл қойдың басы неге аппақ 6о0- 
лып кеткен? Қойда ақыл бола ма? Ақылын 
басынан көрсем қайтеді?» 

-- Қойда ақыл болмайды. Малда ақыл 
болмайды: Түсіндің бе?.. 

-- Ә.. ақыл болмаса ол қалай жүреді? 
Қозысын қалай жақсы көреді?.. 

-- Тамағыңды іш... 

Елемес тағы бірдеңе айтқысы келіп еді; 
алдындағы тамақты жаңа көргендей, күре- 
нітіп піскен пирогты шанышқымен түйреп 
-қалды. 


ЖАЗА 


Үй ішіндегі заттарды бір жерден екінші 
жерге ауыстыруды Елемес ешкімнен сұра- 
майды. Ол шамасы келсін-келмесін нендей 
затты болса да көтергісі келіп тұрады. Сон- 
дай әрекетте жүргенде ол бір нәрсені сын- 
дырып та алады. Сонысы үшін әкесі бірер 
рет бұрышқа тұрғызып жазалаған болатын. 


Бір күні әкесі жұмыстан келгенде, Еле- 
мес алдынан жүгіріп шықпады. Бөлмесіне 
келсе, ол жазалы балаша бұрышта тұр екен. 
Шешесі тұрғызып қойды ма деп ойлады да, 
әкесі баланы жылы шыраймен өзіне шақыр- 
мады. Елеместі елемеген адамша шығып ке- 
тіп, шешесінен баланың неге кіналы боп қал- 
ғанын сұрады. 


Мамасы ұрысқан да, жазалаған да жоқ 
екен. 

Папасы бөлмеге, қайтып келіп: 

-- Елемес, бұрышта. неге тұрсың? -- деп 
сұрады. 

-- Сенің жақсы қаламыңды сындырып 
алдым 

-- Сонда бұрышта тұра.ма екен? 

-- Бәрі бір сен тұрғызасың ғой 

«МЕН ДЕ ПАПАМДАЙ БОЛАМЫН» 


Осы күні Елеместің бір қылығынан бір 
қылығы асып түседі. Қеше мамасы айна 
алдында тұрған бір құртақандай адамды 
көрді. Оның қолында шахтер шамы. Басын- 
да резинка қалпақ. Шешесінің кіргенін бі- 
ліп: : 5 

-- Мама, көрші қандай киім киіп тұрға- 
нымды. Папам сыяқты болдым! 

-- Жә, папаңа онсыз да ұқсассың, киім- 


-дерін орнына апарып қой. Сен папаң құсап 


жер астына түсіп, кен мастері -болғанша 
қайда...-- деді шешесі іштей қуанып. 

-- Әһә, меп мастер болмаймын ба?.. Мен 
де папам құсап... папам құсап жердің асты- 
мен де, үстімен де жүремін. Мына шамды 
былай ұстап аламын,-- деп лампаны оң қо- 
лымен кеудесіне дейін көтерді. 

«Осының бәрін қайдан біле береді екен?» 
Шешесі әкесінше киініп тұрған баласын кө- 
Теріп алып: 

-- Әкеңдей болу үшін, қызығым, әлі 
мектепке барып, көп-көп оқуың керек, -- деп 
балалар бөлмесіне қарай алып кетті. 


ТАУЫҚ 


Жаңбыр жауды. 
Шыйқылдап 
Балапандар асыға, 
Сүңгіді қара тауықтың 
Қанатының астына. 
Балапандар тыстағы 


Естімейді сытырды, 
Дөңгеленіп үрпиген -- 
Тауық-- 


Шатыр сықылды: 


Тоқаш БЕРДИЯРОВ. 


Кремльдің көрінісі. 


КРЕМЛЬ 


Күннің алғашқы сәулесі жылт етіп 
Кремльдің мұнараларын аймалай бастаған- 
да, қорған ішіндегі түнгі салқын ызғар кері 
серпіледі де, теп-тегіс алаң нұрлы шуаққа 
бөленіп жадырай түседі. Осы кезде кең қор- 
ғанның ортасында тұрған серуенші заман- 
дар тарихының ұлы мұраларына сүйсіне қа- 
рап, ізетпен бас иеді. 

Мұнаралары жарыса бой тастаған биік, 
тас белдеудің ішіндегі кеудесін күнге төсеген 
томпақ алаң совет жерінің төріне ұқсайды. 
Расында солай да. Совет халқының ойы 
осы арада қорытылады. Совет өкіметі осы 
арадан елге басшылық етеді. 

Бұл кезде серуеншілер Кремльге ертелеп- 
ақ жыйнала беретін болған. Ұлама оқы- 
мысты, қарт жұмысшы, албырт жас, бүл- 
діршін бала -- бәрі осыдан табылады. Ерік- 
ті елдің аудандарынан, облыстарынан, өлке- 
лерінен, республикаларынан демалысқа, 
саяқатқа келіп жүрген адамдар бұлар. 
Кремль барша адамның көзіне ыстық көрі- 
неді, баршаның оны көргісі келеді. Күн он- 
ша көтерілмей-ақ, міне, оның іші халыққа 
тола бастады. 

Үлбіреген ақ жібек көйлекті, үлпершін- 
дей ақсары бала әкесінің екі саусағынан қы- 
са ұстап, сұрақ үстіне сұрақты жаудырып 
келеді. 


-- Мұны неге 
дейді Вова. 

-- Бұрынғы заманда орыс қалаларының, 
әдетте, дөңестегі мұнаралы қорғанмен қор- 
шалған орталықтары кремль деп аталатын. 
Бұл да әуелде сондай қаланың орталығын- 
дағы қорған болғандықтан Кремль деп 
аталған, -- деп жауап қайырды оның әкесі. 

-- Бұл қашан салынған? 

-- 1186 жылы. Алғашқы қабырғасы бө- 
рене болған. 

-- Оны кім салған? 

-- Қинязь Юрий Долгорукий, 

Я, ол заманда Суздаль, Тверь, Рязань, 
Новгород князьдіктері тәрізді толып жат- 
қан князьдіктердің өзара қырқысуынан орыс 
жерінің түкпір-түкпірінде соғыс өрті сөнбей- 
тін, ырың-жырың елде бәтуә, бірауыздылық 
жоқ-ты. Бірыңғай мемлекет те болмаған. 
Осындай бытыраңқы, алауыз шақта Князь 
Юрий Москва өзенінің жағасынан салғызып 
жатқан сол бір қорған, келешекте бүкіл 
орыс жерін біріктіретін, орыс мемлекетін 
құратын орталыққа айналады деп кім бол- 
жай қойды дейсіз?! 

Қарт Кремльдің шежіресі осылайша бас- 
талған. 2 : 

Кремльдің самсаған күмбездері мен мұ- 
нараларының әр қабырғасы, әр тасы әрбір 


Кремль, деп атайды? -- 

тарихи оқыйғаның куәсі. Оның әрқайсысы- 
ның салыну тарихы бар. Кремльдің ұзақ, 
ғасырлар бойғы тарихы -- бүкіл ұлы орыс 
халқының, орыс мемлекетінің, Совет мемле- 
кетінің тарихы. Ол-- сұрапыл күрестердің, 
қайыспас қаһармандықтардың тарихы. 
Москва Кремліне жәйдің оғындай тиген 
қатал жаудың бір Батихан болды. Ол 1938 
жылы Қремльді бөрене қорғанымен өртеп 
жіберді. Еңбек сүйгіш ер орыс халқы күлі 
көкке ұшқан Қремльдің орнына тұс-тұстан 
балтасын, арасын, көрігін сүйреп ағылып ке- 
ліп жатты. Ұзақ жылға созылған қалпына 
келтіру жұмысы 126% жылы аяқталды. Ол 
Москва князьдігінің орталығына айналды. 
Александр Невскийдің немересі князь Қа- 
литаның 1325 жылы Москва киязьдігінің та- 
ғына отыруы орыс мемлекетін күшейте түс- 
ті. Ол Алтын Орда хандарына қымбатты 
сыйлықтар берумен айтқанына көңдіріп ал- 
ды да, елге тыныштық орнатты. Осыдан 
былай ХІУ ғасырдың орта шенінде Москва 
байып өсе береді. Москваның ағаш шеберле- 
рі Кремльдің емен қабырғасын тұрғызса, 
Песков шеберлері Успенский, Архангельский, 
Спасский соборларын салады. Мосқваға Қа- 
ру жасаушы, темір құюшы шеберлер, зер- 


Қоңырау-патша. 


герлер пайда бола бастайды. Кремльдің 
іші-тысында жұмыс. дүкені қызады. Қала 
думанды орталыққа “айналады. 

Амал не, халықтың еңбегі зия кетеді. 
1365 жылы қатты қуаншылық болудан Мос- 
квада үлкен өрт шығады. Өртте Кремльдің 
емен қабырғасы тағы жанып кетеді. Осыдан 
кейін барып Кремльдің қорғаны кеңейтіліп 
тұңғыш рет тастан салынады. 1368 және 
1370 жылдары Кремльге шабуыл жасаған 
литван князі Ольгерд оның ішіне кіре ал- 
майды. Олар екі рет Кремльді басып кіруге 
тырысады, тас қорғандағылар алғызбайды. 
Жау Кремльдің маңындағы үйлерді, кұры- 
лыстарды өртейді, сонда да ештеңе шыға- 
ра алмайды. Литван князі Ольгерд Москва 
Кремлін бас идіре алмаған соң өз еліне 
тайып отырады. Москва Қремлінің өртке 
жанбас, жауға бас имес берік дәстүрі, міне, 
осыдан басталады. 

Бұдан кейін де Москваға, Кремльге ша- 
буыл жасаушы бөгде жаулар көп болды. 
Орыс халқы киязь Дмитрий Донскойдың 
басшылығымен Қуликов даласында Мамай- 
ды талқандағаннан кейін екі жылдан соң, 
Тоқтамыс хан Кремльді басып алу соғысына 
шығады. 

Кремль даласында Мамайдың жеңіліп қа- 
луы Тоқтамысқа сабақ болды. Ол ұрыс әдісін 
өзгертіп қулығын асырмақ, неғүрлым бүқ- 
пантайлап жетіп, абайсызда соқпақ болды. 

Токтамыстың келе жатқанын есітіп Дмит- 
рий Донской Переяславльға, Қостромаға 
жасақ жыйнауға аттанады. Өйткені Қули- 
ков даласындағы шайқастан кейін орыс 
полктары азайып қалған еді. Тоқтамыстың 
келуін есіткен боярлар үрейленіп каладан 
қашып шығуға бой ұрды. Москва енді қор- 
ғансыз қалғандай да болды. 

Жоқ, олай болмады. Москваны қорғауды 
қарапайым халық өз қолына алады: Олар 
Кремль қақпаларына "күзет қояды Да, 
Қремльдің маңындағы өздерінің үйлерін өр- 
теп жібереді. Өртеудің себебі, бұл үйлер 
жаудың Кремльге шабуыл жасауына пана 
болатын еді. 

Тоқтамыс үш күн бойы Қремльге өрше- 
лене ұмтылады. Оның - қабырғасына та- 
тарлар сатымен де көтеріледі. Орыстар 
олардың төбесінен қайнаған су құйып күй- 
Діреді, тас атқылайды. Москва ҚКремлінің 
қабырғасынан орыс зеңбірегінің даусы тұң- 
ғыш рет осы жолы шығады. 

Барлық шабуыл: тойтарылды. 
Кремлі мойымады. 


Москва 


Тоқтамыс енді қулыққа кетеді. Қоршау- 
дағы москвалықтарға ханның “иязьдерін, 
татарлар жағына шығып кеткен Нижетго- 
родтың екі киязін ертіп келіп: 

-- Ханның қаһарын төккені сіздер емес, 
киязь Дмитрий. Ханға Кремльді көрсетіп 
сыйласандар, ол да сіздермен бітімге келіп 
сый, құрмет көрсетеді,- дейді. 

Нижегородтың сатылған киязьдері бұлар- 
дың айтып тұрғаны шын деп ыспаттайды. 

Осыған сеніп қалған бұқара Тоқтамысқа 
Кремльдің қақпасын ашып қоя береді. Опа- 
сыз хан Кремльге кіріп алып халықты қы- 
рады, мұраларға ойран салады. Тек тас қор- 
ған тырп етпестен түра береді. 

Дмитрий Донской Қостромада қол жый- 
нап Москваға келейін деп жатыр деген ха- 
бар жетеді Тоқтамысқа. Мұны ести сала 39- 
ресі ұшқан зәлім хан Москвадан зытып шы- 
ғады. 

Алтын Орданың ханы Едіге де 1408 жы- 
лы Москваға шабуыл жасайды. Ол да қа- 
ланы қанша бүлдіргенімен Кремльге басын 
сұға алмай кетеді. 

“Жылдан жыл өткен сайын орыс киязьдік- 
тері бірінен кейін бірі Москва маңына топ- 
тала түседі. Сонымен Москваның ұлы киязі 
Иван ПІ өзін 1472 жылы бүкіл орыстың пат- 
шасы деп жариялады. Ол осы күннен бастап 
Москва Алтын Орда хандығына бас имейді 
деп жариялады. Алтын Орда хандығы с0- 
ғыспақ болып қол жыйып Үгре өзенінің жа- 
ғасына келеді. Оған қарсы, өзеннің екінші 
жағасынан, орыс әскері жыйналады. Екі 
жақтың әскері аңдысып өзен бойында бір- 
неше ай тұрады. Орыс әскерінің орасан көп- 
тігін көрген хан жеңілерін біліп еліне қай- 
тады. 

Екі жүз елу жылға созылған моОнғОЛ-та- 
тар басқыншылығы 1480 жылы осымен аяқ- 
талды. Москваның, Кремльдің бас имес бе- 
ріктігі дүние жүзіне әйгілене түсті. Кремль 
орыс мемлекетін құруға, нығайтуға ғасыр- 
лар бойы баға жетпес еңбек сіңірумен келді. 

Әлденеше жүз жылдар өткеннен кейін 
Москваға тағы да қатер төнді. 1812 жылы 
24 июоннің түнінде орыс шекарасындағы Не- 
ман өзенін Наполеонның армиясы алты жер- 
ден кесіп өтеді. Наполеонның армиясында 
француздар, пруссактар, саксондар, вес- 
фальттер, базарлар, голландықтар, итальян- 
дар, португальдықтар, қысқасы, Европаның 
бәрінің адамдары болды. Оның 439 мың сол- 
даты, 1900 зеңбірегі, І0 мың азық-түлік 
артқан көлігі бар-ды. 


Зеңбірек-патша. 


«Бүкіл Европя менімен келе жатыр»,-- 
деп масайрады Наполеон. 

Қарулы көп әскермен Наполеон қырып, 
жойып Москваға жақындайды. Ыза керне- 
ген халық өлсе де Москваны бермеуге бел 
буады. Бірақ қорқақ дворяндар мен бай ку- 
пецтер ептеп қаладан жылыса бастайды. 
Кейбіреулер Москваны қорғауға бекінген 
бұқарадан қорқып; эйелше киініп кетіп жат- 
ты. 

Орыстың бас командашысы генерал Бар- 
клай де Толли, әскерін топтай алмай, шегі- 
нумен болды. Осы қатөрлі сағатта орыс хал- 
қының жаралы. жүрегі дарынды қолбасы 
фельдмаршал Михаил Илларионович Голе- 
нишев -- Кутузовтан демеу күтті. Император 
Александр І қаншама жек көрсе де, амал- 
сыз, халықтың тегеурінімен Қутузовты орыс 
армиясының бас командасы етіп тағайында- 
ды. 

Фельдмаршал ҚКутузовты армияға аттан-, 
дырғанда патша қабағын шытып: «Жұрт 
оны белгілеуді тілеген соң мен оны белгіле- 
дім...» -- деді. Орыс солдаттары сүйікті қол- 
басы Қутузовты құшақ ұра қарсы алды. 

Кутузов император Наполеонмен Москва 
түбіндегі Бородино селосындд шайқасады. 
Таңсәріде басталған ұрыс кешке, түнге дейін 
созылады. Аядай соғыс шептері қырқысқан 
қан төкті ұрыстарда ондаған рет қолдан 
қолға өтеді. Көп адам қырылады, көп қару 
қыйрайды. Қаншама ауыр шығындаса да, 
қаншама ауыр жарақаттанса да орыстар бе- 
рілу дегенді білмейді, қасарыса береді. 

Бұл күнгі ұрыста Наполеонның 180 мың 
адамының 58 мыңы қырылады, оның ішінде 
өлген және қатты жараланған генералдар 
саны 47. Орыс армиясынан өлгендер мен жа- 
раланғандар -- 30 мың адам: 

Көреген қолбасы Кутузов Бородино ұры- 
сынан кейін Наполеонды бір жола талқан- 
дауға күшті мықтап жыйнау үшін Москва- 
дан да әрі өтеді. Москваны сақтап қалу үшін 
жауды Москваға кіргізіп құртуға керек дей- 
ді ол. 

Қутузовтың ойын білген халық енді сы- 
рылып шығып, Москваны есіз қалдырды. 

1819 жылы 19 сентябрьде ертемен Напо- 
леон маршалдарын ертіп Москвадағы Пок- 
лонная тауына көтеріледі. Оның алдында 
баяғыдан бергі арманы -- алтын күмбезді 
шіркеулері, мұнаралы Қремлі, саялы бау- 
бақшасы бар қарт Мооква жатыр. Бұл-- 
Венеция мен Берлинді, Варшава мен Вепа- 
ны, Рим мен Амстердамды, Лиссабон мен 
Александрияны бас идіріп келіп тұрған им- 
ператор. Ол осылайша «төрге» шыққанда, 
бас иген халық оған қаланың кілтін әкеліп 
тапсыратын. Міне, ол 
қазірде Де соны күтіп 


тұ 


р. 

Жоқ! Ешкім кілт 
тапсырмады. Наполеон 
күтіп-күтіп болмаған 
соң таудан түсіп, 
Кремльге барды. Тірі 
жан жоқ. Тұс-тұстан 
өрт басталды. Кремль- 
ден де өрт шықты. Өрт 
құшағында қалған Мо- 
сквада тұра алмай На- 
полеон әскерімен қа- 
шып шықты. Қремль 
бұл жолы да бас име- 


ді. 

1941--45 жылы Ұлы 
Отан соғысында да не- 
міс фашистері Москва- 
ға кіре алмай, ақыры 
талқан болды. 

Дүниежүзілік аренаға шыққан Москва- 
ға қабырғасы ескі, тозған Кремль тар кел- 
ді. Қиязь Дмитрий Донекойдың тұсында 
Кремльді кеңейтіп жөндеуге ұйғарылды. 
1479 жылы Успенский: соборы Владимир- 
скийдегі собордың үлгісімен қайта салына- 
ды, бұдан көп ұзамай-ақ бес күмбезді Бла- 
товеценский соборын бітіреді. Осылардан 
кейін барып Кремльдің жаңа қабырғасы -- 
берік қамал қалана бастайды. 

Орыстың тас қашаушылары 1487 жылы 
Беклемишев мұнарасын, бір жылдан соң 
Сваблова мұнарасын салды. Бұдан екі жыл 
өткен соң Боровицкая мұнарасы, ал 1491 
жылы Никольская, Спасская мұнаралары 
көтерілді. Осылардың ізінше орыс шеберле- 
рі Кремльдің ішінен патшалар тұратын Са- 
рай мен Грановит палатасын (1491) салған. 
Граковит палатасында патша салтанатпен 
елшілерді қабылдайтын, маңызды мемлекет- 
тік кеңестер өткізетін. 

Кремльдің ішінде сәулетті сарайлар, күм- 
безді соборлар, аспандаған мұнаралар көп. 
Ол бір жатқан үлкен қала. Нешеме жүз 
жылдар бойы жаңарып, көркейіп ұлғаюмен 
келген Кремльдің сарайларын, олардың 
ішіндегі тарихи мұраларды тегіс баяндау өте 
қыйын. Ол-- таусылмас шежіре. 

Кремльге келген балалардың бір дуыл- 
даса жыйналатын орны бар. Ол--< зеңбірек- 
патша мен қоңырау-патшаның тұрған жері. 

Бұдан 869 жыл бұрын құйылған зеңбі- 
рек-патша орыс қаруының күштілігін бейне- 


Лениннің Кремльдегі кабинеті. 


лөйді. Оның калибрі 89 сантиметр. Мұндай 
дәу зеңбірек ол кезде дүние жүзінің басқа 
бір де бір жерінде болмаған. Оны құйған 
орыстың қару жасаушы шебері Андрей Чо- 
хов. 

Дүние жүзіндегі ең үлкен қоңырау Мо- 
сквада, Кремльде. Ол қоңырау -- патша деп 
аталады. Оның салмағы он екі мың пұттан 
да асады. 

Бұл қоңыраудың құйылуының тарихы 
бар. Үлкен қоңырау құйдыру үшін Борис 
Годунов патша Австриядан шеберлер ша- 
қыртады. Сөйтсе, шетелден келген шебер- 
лер ондай үлкен қоңырауды құюға бес жыл 


керек болады дейді. Мұны есітіп тұрған бір: 


қарапайым орыс шебері қоңырауды меп бір- 
ақ жылда құйып шығарамын деп уәде бере- 
ді. Шебер берген уәдесін бір жыл емес, онан 
да ерте орындайды. і 

Қарапайым адамның құйып кеткен сегіз 
мың пұт қоңырауын мұнараға көтеруге еш- 
кімнің батылы бармайды, сонымен ол қүй- 
ған жерінде он төрт жыл. жатып қалады. 
Ақыры қоңырауды орыстық бір қарапайым 
шаруасы шұқырдан алып, Ұлы Иванның қо- 
ңырау мұнарасына көтеріп орнатқан екен. 
1701 жылы Москвада өрт болды. Өртте қоны- 
рау жерге құлап түсті. Орыстың атақты 
шеберлері -- әкелі, балалы Маториндер -- 
оның салмағын жыйырма мың пүттан асыра 
қайтадан құйған. 

Дүние жүзіндегі ең зор бұл қоңырау, бұ- 
рынғы заманғы орыс шеберлерінің ескерт- 
кіш мұрасы ретінде, қазір Кремльде сақта- 
лады. 

Кремльде адамзаттың данасы кемеңгер 
Ленин Совет үкіметін басқарды. Ол кісінің 
кабинеті тым жұпыны. Мұнда басы ар- 
тық --сәнге тұрған түк жоқ. Бөлменің қа- 
бырғасы толған кітап. Владимир Ильнч 
Лениннің зор өмірінің көп сағаттары -- мем- 
лекеттік істерді ой таразысына салу, кемең- 
гер болжаулар жасау, ғылми талдаулар 
жасау сағаттары осында өткен. Ленип Совет 
мемлекетінің көптеген тарихи заңдарына 
осы столда отырып қол койған. Мынау ҡа- 
лендарға Ленин өз қолымен кезекті істерді 
жазып қойған. 

Мұнда, Ленинге халық өкілдері: заводтан 
жұмысшылар, азамат соғысы майданынан 
қызыләскерлер, шаруалардың Кремльдегі 
Ленинге жіберген жаяу хабаршылары келе- 
тін. Ленин осында отырып өзінің жақын се- 
ріктері, Қоммунистер партиясы Орталық Қо- 


2 Пейзаж. 


Суретті салган Қ. Ұзақбаев. 
Талдықорған облысы, 28 гвардияшылар ауданы, 
«Ворошилов» колхозы. 


митетінің мүшелерімен кеңесетін, солармен 
бірлесе отырып Отанымыздың мемлекеттік 
ең маңызды мәселелерін шешетін. Лениннің 
ойы, Лениннің ісі әрбір совет адамының жү- 
регінде. Лениннің айтып кеткен өсиеттерінің 
бәрін даңқты Қоммунист партиясы, оның 
Орталық Қомитеті жүзеге асырып келеді. 


Лениннің серігі И. В. Сталин Совет өкі- 
метін осы Кремльде отырып басқарды. Со- 
Вет өкіметінің жоғарғы мемлекеттік орган- 
дары 1918 жылы Қремльге келді. Қазір 
ССРО Жоғарғы - Советінің Президиумы, 
ССРО Министрлер Советі, СОҚП Орталық 
Қомитетінің Президиумы осында. ССРО 
Жоғарғы Советінің сессиялары, Совет Ода- 
ғы Қоммунист партиясының сездері, ма- 
ңызды кеңестер, мәжілістер Кремльдің Үл- 
кен Сарайында өткізіледі. 

Біздің замандағы ұлы өзгерістер арқа- 
сында Москва саяси озат ойдың дүниежүзі- 
лік орталығына, дүниедегі ең әдемі, “ең үл- 
кен қалаға, ғылымы, техникасы, мәдениеті 
емін-еркін өркендеген қалаға, ал, Кремль 
халықтар бостандығы мен тәуелсіздігінің, 
бейбітшілік пен ынтымақтың ұйтқысына ай- 
налды. Т 


М. Нұртазпн. 


Москва. 


П 


Менің бала күнімнен-ақ бір жақ шекем 
сопақ, тісім сирек, аяқтарым қыйсық еді. 
Сондықтан да кейбір балалар мені кемітерге 
келгенде «Қыйсық бас», «Кетік-кетік кекше- 
бай...», «Қамыт аяқ» деп мазақтайтын. 

Үлкейе келе ұстарамен алдырмай, шетін 
қайшымен қырықтырып қоя берген ұзын ша- 
шым шекемнің сопақтығын, мәліскеннен ті- 
гілген тар балақты қысқа шалбарым аяғым- 
ның қыйсықтығын білдірмей, «түзетіп» жі- 
берді. Ал, тісімнің сиректігіне келетін бол- 
сақ, ол бойыма мін болудан қалып, тіпті 
кейіннен менің мақтанышыма айналып кетті. 
Ол былай болды. 

Мен кішкентай кезімнен-ақ өлеңге әуес 
едім. Алғашында естіген өлендерімді жаттап 
айтып жүріп, артынан сол жаттама өлеңде- 
ріме ұқсас етіп, өзім Де өлең құрастыра бас- 
тадым. Ең алғашқы бір өлеңді қалай шы- 
ғарғаным әлі күнге дейін есімде. 

Ол кездегі мен білетін өлендердің бірі 
былай басталатын еді: 

Қолыма ұстағаным күміс қалам, 

Көңілім ойлай-ойлай болды алаң... 

Әрине, мен ол өлеңнің шеңберінде қалып 
қойғаным жоқ, одан әлде қайда асырып жі- 
бердім.-Мен былай деп жаздым: 

Қолыма ұстағаным темір қалам. 

Көңілім әдебиетке болар алаң. 

Өлеңді бұрқыратып жаза берсем, 

СССР-га керекті бір ақын болам: 

Бір жазда, өзеннің ар жағындағы көрші 
селодан почта әкелуге бара жатқанымда, ас- 
тық тиеген арбасы суға отырып қалған ұзын 
бойлы, селдір сақал, қара шұбар қарияға 
кездестім. Оған болысып, арбасын шығары-- 
сып беріп, енді кетіп бара жатқанымда қа- 
рия артымнан айғай салды. 

-- Әй балам, тоқтап аты-жөнінді айта 
кет,- деді ол мағап.-- Тілеуіңді бергір өзің 
бір көргенді бала екенсін. 


1 ы; 


Ә. Нұршайхов. 
Күлдіргі әңгіме: 


Мен бұрылып, ыржыя күліп қарияның 
қасына келдім. Өзімнің мына тұрған «Ақбұ- 
зау» колхозындағы Нұржан дегеннің баласы 
екенімді, атымның Әділхан екенін айттым. 

-- Балам, шешен болады екенсің,-- деді 
қария жөн айтып тұрған менің жүзімнен кө- 
зін айырмай. Соны айтты да ол бетін өзеннің 
арғы жағындағы біздің ауыл жаққа қарай 
бұрды. Маған қарияның орақ мұрнының екі 
жағында тереңде жатқан шүңірек шегір көз- 
дері әлдебір қыраннып алысты шолып түр- 
ғанындай болып көрінді. 

-- (оны қайдан білдіңіз, ата? -- дедім. 

-- Әдетте, тісі сирек адам суырылған ше- 
шен болмақ,- деді қария селдір сақалы сәл 
желкілдеп, басын тік ұстап, көзін алысқа қа- 
даған күйі.-- Біздің елде Малта деген шешен 
болды, сенің ауылыңнан Елеуке шықты. Ті- 
лі сүрінбейтін, тынысы тарылмайтын шешен- 
дікке не жетсін шіркін!.. Жолың болсын! 

Ішім бірден жылып кетті. Қарияның «жо- 
лың болсын» деген соңғы сөзі мені шешендік 
жолына шығарып салған батадай болып кө- 
рінді. Жылы жүзді, шүңірек көзін алысқа қа- 
дай, басын тік ұстап, селдір сақалы желкіл- 
дей сөйлеп тұрған ұзын бойлы қария менің 
есімде көп жыл бойы сақталып қалды. 

Одан кейін де мен көп өлеңдер шығар- 
дым. Өлең кітаптар күндіз менің қолымнан 
түспейтін, түнде жастығымның астынан кет- 
пейтін болды. Қария шешен болады. екенсің 
делі. Тек ақын кісі ғана шешен болуы ке- 
рек. Ендеше мен ақын болуға тиістімін деп 
есептедім. Сонан кейін үсті-үстіне төпеп 
аудандық, облыстыш, респулбикалық газет- 
терге өлеңдерімді жібере бердім. Газет қыз- 
меткерлерінің кейде жұқалап, кейде тікелеп 
менен ақындық шықпайтынын айтып жазған 
хаттарына көңіл де бөлмедім. 

Кейде, оңашалау кезде қалтамдағы кіш- 


“кентай айнамды алып жіберіп (бұл айнаны 


қариямен кездескен жолы селолық ма- 
газиннен сатып алған болатынмын), оны 
екі езуім кере ашылған аузымның тұсы- 
на тосамын да, қыйқы-жыйқы, жіңіш- 
ке де сойдақ өскен сирек тістерімді қа- 
раймын. Ол кезде менің ақын болатын- 
дығыма ешбір шүбәм болмайды. Содан 
кейін маған Алматыдағы барлық ақын- 
дардың тістері өзімдікі сыяқты сирек болып 
елестейді. Осы жезде басыма «Бәлкім, менің 
тістерім олардікінің бәрінен де сирек шы- 
ғар» деген ой келеді де, әлденеден үміт 
еткендей көзім күліп, еріндерім дірілдеп, 
жүрегім өрекпіп кетеді. 

Өткен жылы өзіміздің ауданда онжыл- 
дық мектеп бітіріп, Алматыдағы жоғары оқу 
орындарының біріне келдім. Мақсатым ақын 
болу болғандықтан арызды филология фа- 
культетіне бердім. 

Менің көп оқып, көп дайындалғаным да 
әдебиет пәні еді. Ақын болатын кісіге бас- 
қаны білудің қажеті не? Бірак мепің бұл 
жайымды емтихан комиссиясындағылар тү- 
сінбеді. Басқа екі пәннен сүрінгенім үшін 
әдебиет бөліміне алынбай қалдым. Әйтеуір 
қойшы, басқа факультеттерге түсе алмай 
қалған өзім сыяқтылармен бірге қайта емти- 
хан тапсырып, ес кетті, жан шықты дегенде 
журналистика бөліміне іліндім... 

Елдегілерден ең алдымен өзімді көп 
оқытқан қарт мұғалімім -мен қарт әкем есі- 
ме түсті. 

-- Әділхан,- деген еді мұғалімім,--жақ- 
сы шәкіртім болып едің, енді жақсы азамат 
бол. Сен ауылшаруашылық институтына түс. 
Қазір ауыл шаруашылығына көптеген іма- 
мандар керек... 3 

-- Он класс бітірдің, жетеді, үйде қал,- 
деген еді әкем.-- Мен болсам қартайдым. 
Қолхоздың қыруар қойы бар алдымда. Осы- 
ған енді сен-ме бол. Немесе МТС-тың бір 
машинасына мін. Әкенің көңілі балада, ба- 
ланың көңілі далада дегендей, бәрің бірдей 
оқу бітіріп алып, күзде қайтқан қаздай тізі- 
ліп алысқа тартасыңдар. Жоқ, ешқайда 
барма, сендей сирек тістер ауылға да ке- 
рек... 

Бірақ әкем өзінің соңғы сөзінің маған 
қамшы боларын білген жоқ. Әке аузынан 
шыққан «сирек тіс» деген бүл екі сөз мені 
енесінің дүбірін естіп ойнақтай жөнелетін 
жас құлындай” желіктіріп жіберді. Қөз ал- 
дыма Өзен жағасындағы қария елестеді. Мен 
мектепте шығарған барлық өлеңімді алып, 
Алматы қайдасың деп тартыл отырдым. 


Оқу басталды... 

Бір күні біздің факультетке бір топ ақын, 

жазушылар келіп, өздерінің шығармаларын 
оқыды. Неге екінін білмей! гін, менің наза- 
рым олардың өлеңдерінде емес, тістерінде 
болып отырды. Бір ғажабы менікі сыяқты 
арасынан ел көшкендей сирек тісті олардың 
ешқайсысының аузынан таппадым. Көпші. 
бінікі жиі біткен, әдемі қой тістер. Тек бір 
ғана ақыпның күрек тібі кетік екен. 
2 «Дәуде болса бұлардың ең мықтысы осы 
кетік тіс ақын болар» деп ойладым ішімнен. 
Сондықтан ең алдымен соның жыйнақтарын 
оқып шығуға құмарттым. 

Жексембі күндері жатақхана кітапхана- 
сында да адам көп болады. Өйткені қалалық 
кітапхана мен көпшілік кітапханасынан бұл 
күндері жұрттың бәріне бірдей орын тімейді. 

Менің бұл күнгі айналдырғаным кетік 
ақынның өлендері еді. Оның кейін шыққан- 
дарын да оқыдым, ертеректегілеріне де көз 
жібердім. Бірақ бұрынғысынан да, соңғысы- 
нан да ешбір мықтылық көре алмадым. Ақы- 
ры оларды кітапханашыға тапсырып тұр 
едім, оның алдында жатқан «Работница» 
журналының бір номеріне көзім түсе кетті. 
Түскі асқа дейін едәуір уақытым болғандық- 
тан, журналды карай тұруға ұйғардым. 

Журналды орта тұсынан қалай болса со- 
лай аша салып, «дәрігерлік кеңес» деген руб- 
рика астында берілген әлде бір мақаланы 
ермек үшін оқый бастадым. 

Мақаланың орта тұсына келгенде иегімді 
ұстара тіліп кеткендей маң, тайымнан тер 
бұрқ ете түсті. Онда жасында рахитпен ау- 
ырып, мешел болып өскен баланың басы 
үлкен, тістері сирек, аяқтары жіңішке, қый- 
сық болады. делініпті. ” 

Мәссаған керек болса!.. 

Біреу көріп түрған жоқ Па екен деген- 
дей жан-жағыма жалтақтай қарап, журнал 
бетін жаптым да, тасалау жерге ысырып 
тастап, кітапханадан шыға жөнелдім. 

-. Ұялмаған өлеңші болады дейді жүрт. 
Менің уялмай өлеңіні болғым келмеді: ар 
жағында текпінді күш жоғын аңғардым да, 
өзіме тежеу салдым. Оныма өкінбеймін де, 
бәрі бір менен жақсы ақын шықпайтын еді. 
Балалық шағымызда пайда болатын өлеңге 
деген лап берме құмарлық пен әуесқойлық- 
тың бәрі бірдей бойға біткен дарын еместі- 
гіне көзім осылай жетті. 

Менің шешендік тарихым осы, достым. 

Тағы бір жаңалық айтайын: мен быйыл 
басқа институтқа ауыстым.: 

ЕЧЛІМ БҰЛАҒЫ 


Совет өкіметі түсында қазақ халқының түрі ұлт- 
тық, мазмұны социалистіс мәдениеті мейлінше да- 
мып өсті. Қазір үлт республикаларының халықтары 
өзінің ана тілінде марксизм-ленинизм классиктерінің, 
Пушкиннің, Гогольдің, Салтықов-Шедрян, Толстой- 
дың, Чеховтың, Горькийдің, Маяковскийдің және 
дүние жүзі әдебиетінің көрнекті жазушыларының шы- 
ғармаларын оқыйды. 

Біздің республикамызда Совет өкіметі тұсында 
жеті мыннан астам кітапхана, мыңдаған оқу үйлері, 
клубтар мен қызыл отаулар ашылды. Олаплдың кітап 
қорында миллиондаған кітаптар бар. 1913 жылы бү- 
кіл Қазақстанда не бәрі 149 кітапхана мен клуб 
болған еді. Ал, қазақ ауылында кітапхана атымен 
болған жоқ. Тіпті қазақ тілінде кітап басып шығара- 
тын типография да болған смес. Ал, қазіргі жағдай 
тіптеш басқаша, Тек быйылғы 1955 жылдың өзінде 
ғана Қазақ ССР Мәдениет министрлігінің жоспары 
бойынша 700 селолық кітапхана үкімет қаржысы- 
мен, 300 кітапхана колхоз, совхоз қаржысымен ашы- 
дуға тиісті. 

Бұдан 94 жыл бұрын (1931 жыл), қазақ халқының 
алғашқы ұлттық кітапханасы ашылды. 

А. С. Пушкин атындағы мемлекеттік кіталхана -- 
қазір республикамыздағы нағыз білім қазнасының 
бір орталығы болып отыр. Мұнда осы күні 1 миллион 
900 мыңға жуық ете қымбат, әр тілде жазылған 
кітаптар бар. Бұл әдебиеттің ішінде ССРО халқы- 
(ның бі ұлты тілінде және 25 шет ел тілдерінде ба- 
сылып шыққан бағалы ғылми кітаптарды кездесті- 
ресіз. Егерде осыншама көп кітапты жыйнайтын 
полканың ұзындығын жер қашықтығымен есептейтін 
болсақ, онда полканың ұзындығы 50 километрден 
асар еді. Кітапхананың кітап қоры өзінің мазмұны 
жағынан өте бай және неше алуан. Тек тарих, этно- 
графия, дүние жүзілік көркем әдебиет, Қазақстанның 
табиғи байлығы және экономикасы жөнінде мыңда- 
ған кітаптар ұшырайды. 


<Иторь жорығы туралы сөздін> ескі баспасы- 

Кітапхананың сирек кедесетін кітаптар сақталатын 
белімінде 8 мыңнан аса ХУ! ғасырдан бастап осы 
күнге дейінгі ғылми тұрғыдан аса бағалы және сн- 
рек кездесетін кітаптар бар. Бүл кітаптарды әр айда 
мыңдаған кісі оқыйды. Өте сирек кездесетін матери- 
алдардың ішінде журнал, газет, түрлі картиналар, 
картографиялық материалдар және ерте заманғы 
полиграфиялық техниканы көрсететін алуан түрлі кі- 
таптар бар.:Бұған-қосымша осы-бөлімде 600-дей-қол 
жазбалар сақталған. Олардың ішінде литографияда 
басылған және колжазбалар: қазақ, орыс, шағатай, 
ұйғыр, ертедегі өзбек тілі, араб, парсы, түрк, иран, 
“корей, словян, латын және барлық батыс европа ха- 
шықтары тілінде басылып шыққан кітаптар кездеседі. 
Бұлармен қатар, революциядан бүрын аз данамен ба- 
сылып және патша өкіметі халықтың оқуына тыйым 
салған марксизм-ленинизм классиктерінің және атақ- 
ты ғалымдар мен жазушылардың кітаптары сақтал- 
ған. Сирек кездесетін кітаптардың ішінде Қ. Маркстің 
«Л. Кугельманға хат» деген кітабы, (бүл кітаптың 
кірепесін И. Ленин жазған. Кіғап 1907 жылы «Но- 
вая Дума» кітап баспасында басылған.), 1879 жылы 
бірінші рет орыс тіліне аударылып шыққан Қ. Маркс- 
тің. «Капиталы», Ф. Энгельстің тірі кезінде 1894 жы- 
лы Штутгардте басылып шыққан «Анти Дюринг» ат- 
ты кітабы, Ленин мен Сталиннің (Ильин ВЛ., Ильин 
Владимир, Қ. Тулин және К. Сталин деген нсевдо- 
ниммен басылып шыққан) кітаптары сақтаулы. 

Кітапханада Петрден бұрынғы дәуірде, Петр дә- 
уірінде және Екатерина дәуірінде шыққан кітаптар 
жыйнағы, Новиковтың Москвадағы баспаханасы шы- 
ғарған кітаптардың коллекциясы, Герценнің шетел- 
дегі орыс басйаханасында басылған бірсыпыра шы- 
рармасы, сол сыяқты Державиннің, Ломоносовтың, 
Радишевтің, Қрыловтың, Пушкиннің, Лермонтовтың, 
Гогольдің, Салтыков-Шедриннің шығармалары сақ- 
таулы. 2 

Тарих жөніндегі кітаптардың ішінде 1812 жылғы 
Отан соғысы туралы орыс тілінде шыққан шелкіра 
“мен коллекциялар өте бағалы. 


Кітапханада Қазақстанды және қазақ халқының 
тарихын зерттеуге дерек болатын тамаша кітаптар 
бар. Мысалы, Й. П. Рычковтың «Оренбург тарихы» 
1759 жылы, «Оренбург губерниясының топографиясы» 
1769 жылы, «Саяқатшы капитан Николай Рычковтың 
киргиз-қайсақ даласындағы жазу ләптері» 1771 жылы 
басылған. Автор бұл еңбектерінде паризмнің Орта 
Азиядағы отаршылдық саясатын керсететін көп д0- 
кументтер мен материалдар келтірген. Қазақстан 
әдебиетшілері мен тарихшыларын өте бағалы санай- 
тын кітаптары А. И. Левшиннің «Описание Қиргиз- 
Қазачьих и киргиз-қайсацких Орд и степей» үш том, 
1882 жылы, Л. Мейр «Киргизская степь Оренбургско- 
го ведомства. Материалы для географии и статистн- 
ки Россин, собранныс офицерами ген. штаба» 1805 
жылы шыққан, 


И. И. Крафтың «Из Қиргизской Старины» 1905 
жыл, «Сборник узаконений 0 киргизских степных 06- 
ластей» 1808 жылы шыққан. Пржевальскийдің, Пан- 
тусовтың, солармен қатар, Шоқан Уалихановтың, 
Ыбрай Алтынсаринның, Абай Құнанбаевтың, Спан- 
дияр Көбеевтің, Сұлтанмахмұт Торайғыровтың, Сә- 
“бит Дөнентаевтың т. б. қазақ халқының атақты ұл- 
дарының еңбектері жыйнакталуда. 


Пржевальскийдің Верный кітапханасында 
қалдырған қолжазбасы. 


Кітапхана қорында ХУІІ ғасырдың аяқ кезінде 
және ХІХ ғосырдың бас кезінде шығарылған газеттер 
мен журналдар бар, оның ішінде Герцен шығарған 
«Қолокол» журналы (1858--1860), большевиктердің 
тұңғыш жарыя газеттері «Новая жиҙиь» және «Вол- 
на» (1905-1906) бар, бұл газеттер В. И. Ленин мен 
А. М. Горькийдің қатынасуымен Петербургте шық- 
қан. Ол кездегі газет-журналдардың көпшілік да- 
налары царизм полициясының отына жанып кетті. 
Қазір олар сирек кездесетін материалдар қорына жа- 
тады. 

Ғалымдар мен ғылми қызметкерлерге ерекше құнды 
материалдар кітапханада сақталып келе жатқан қол- 
жазба болып есептеледі. 662 қолжазбаның ішінде 
800 ден артығырақ қолжазба шығыс тілінде, олар 
ХУ, ХУІ, ХУН ғасырлардан қалған мұра. Кітапхана- 
Жа шығыс поэзиясының классигі Фердаусидің «Шах- 
намэ>» деген атақты шығармасының шағатай тіліндегі 
қолжазбасы бар, ол мұнан 120 жылдар бұрын жа- 
зылған. Қолжазба көлемі 1000 беттен. артығырақ, 
өте жақсы өрнектелген және қолжазбаның жақсы 
сақталғаны сондай қазірдің өзінде қағаздары жап- 
жаңа. Бұлармен қатар, дүние жүзіне белгілі шығыс 
ғалымы Ибн-Синаның (Авиценна) шығармалары бар. 
Бұл кітап шығыста да және батыс елдерінде де Х, 
ХІ, ХИ, ХИ ғасырда бірнеше рет қайталанып басыл- 
ған (Әсіресе, арап және латын тілінде). Біздің кітал- 
ханамызда бұл кітаптың персия тілінде аударылған 
данасы бар. Ол 1809 жылы Тегеран қаласында ба- 
сылған. 

Кітапхана оқушыларының өте қызығып оқыйтын 
кітаптарының бірі-- Николай Мнхайлович Пржеваль- 
скийдің кітаптары. Николай Михайлович өз кітабын 
Верный кітапханасына жазып берген. Ол Қазақстан- 
да, әсіресе, Алматы (бұрып Верный) қаласында Се- 
мейге жүріп бара жатқан жолында талай рет болған. 
Атақты саяқатшы "1881 жылы Қытай мен Тибетке 
барған үшінші саяқатында Верный қаласында 5 күн 
болған, Осы бес күн ішінде ол өзінің Орта Азияны 
зерттеу қортындылары туралы бірінші лекциясын Ал- 
маты қаласында оқыгай. Николай Михайлович ең 
соңғы рет 1888 жылы тағы да Алматыда болған. Оның 
керуендеріне жол көрсетіп, елсіз-сусыз жерлерде 
алып жүрген адам -- қазақ -болатып. Ол Мырзаш 
Абдяаров деген кісі еді. Абдиаров -- 1877--1879 жыл- 
дары Қытайға жасаған саяқатты бастаған адам. 
Пржевальский өзінің кітабында, ол кісі туралы өте 
жақсы шжазады, оның портретін де кітанқа бастырған. 


Біздің кітапханаға “сыйға тартқан кіта- 
бына Н. М. Пржевальский өз қолымен 
«В библиотеку г. Верного от автора 15 
августа 1888 г. С.-- Петербург» деп 
жазған. 

Кітапхана қорында басқа авторлар- 
дың да берген кітаптары көп. Әсіресе, 
өзіміздің совет авторларының ішінде 
Сәбит Мұқановтың «Ботагөз» романы- 
ның алгашқы даналары, Мұхтар Әуезов- 
тың т. 6. жазушылардың кітаптары да 
бар. 

Балалар, сендерді бақытты болашақ 
күтіп түр. Әлі-ақ сендер Отан тарихын 
зерттеп, талай құнды еңбек жазасың- 
дар. Ол мақсатқа іету үшін осы кітап- 
ханаға да талай келетінің сөзсіз. Өйткені, мұнда со- 
нау 15, 16 және 17 ғасырлардың қолжазбалары, ше- 
жірелері сіздерді күтіп жатыр. 

Қазір кітапханадағы кітаптарды оқушылар да, 
студенттер де, көрнекті ғалымдар да, комсомол, с0- 
вет, партия қызметкерлері де пайдаланады. Қітап 
оқушылар саны жыл сайып көбеюде. Тек 1954 жылы 
16500 тұрақты кітап оқушылар болды. 

Жас достар, сендер оқыйтын, үлгі алатын кітап- 
тар көп. Тек сол алтын қазнаны сүйе біліңдер. Кітап- 
ты сүйсең, оны оқуға ұдайы құмартасың, өз бойы 
жақсы қасиеттердің қалыптасуына, жиіркенішті іс- 
терінен мінез-құлықтан бойыңды аулақ ұстауға же- 
тесің. 

Білімге құмарту -- біздің жастарға тән қасиет, ал 
білім көзі кітапта. Олай болса, кітапты сүй, (оқы, 
ол-- сенің өмірлік серігің! 


Е. Айтбаев. 


Ы. “Алтынсарин хрестоматиясының мұқабасы. 

Жазғытұрғы шақ. Жаңа шыққан күн ас- 
пан күмбезін өрлеп, жоғарылаған сайын жер 
тоңы жібіп, жылы бу шалқый көтеріледі... 
Сталин атындағы колхоз селосының үстіндегі 
тұман лезде серпіліп, жарық сәулеге түріле 
жол береді. Қөшелерден топ-тобымен шық- 
қан балалар жаңадан салынған мектеп үйіне 
лек-легімен кіріп. жатыр. 

Көп баланың ең соңынан мектепке асық- 
пай жеткен Құрмаш есік алдындағы ши сы- 
пырғышпен аяғын сүртпестен ішке кіріп кел- 
ді. Оның бір аяғындағы баттасқан саз кіре 
беріс сенекке түсіп қалды. Байыпсыз бала 
жер еденді баттай басып, өзі оқыйтын екінші 
класс есігіне жармасты. Ол табалдырық ат- 
тағанда екінші аяғындағы шәрке сыяқты саз 
ішкі босағаға түсті. Құрмаш мұны елең қыл- 
мастан келіп, ауыр сумкасын партасының 
қуысына сырғыта салды. 

Кластағы санитарлық комиссияның пред- 
седателі Әбішева Құрмашқа шытына қара- 
ды. 

-- Тағы да пальтонды шешлей келдің 
бе? Түу, құлағыңның кірін қарашы, өзің 
көмір түсіргеннен саумысың, 

-- Ол өзі бір жерден жаңа шахта ашып 
жүрмесе, біздің Қорғалжында әзірге көмір 
тапшы еді ғой,-- деп кекетті оны Тоқхожин. 

-- Таңғы салқынмен жаурап қалдым. 
Ал, құлақтың жайы басқаша. Бүгін өзі күң- 
гірлеп ауырып жүргені, сондыктан мазала- 
мап едім, кешіре салыңыз,-- деді Құрмаш 
мүләйімсіп. 

Бағира есік алдындағы 
онан сайын ызаланды. 


сазды көріп, 


қ 


ҰРМАШТЫҢ ҢҰЛАҒЫ 
НЕГЕ АУЫРДЫ? 


-- Бәкешев деймін, шығар мынауыңды! 
-- деп Құрмашқа тап-тап берді. Бірақ, қор- 
жыйып отырған бала оган қозғала қойған 
жоқ. Балалар түс-тұстан: 

-- Құрмаш, тез шығар, мұғалім келіп 
қалады.-- деп шуылдасты. 

Құрмаш амалсыздан орнынан тұрып, ӘЛ- 
гі сазды далаға алып кетті. Сол кезде мүға- 
шім Төлегенов кіріп, шәкірттерімен көңіл- 
ді амандасты. 

-- Құрмаш қайда? -- деп сұрады ол бос 
тұрған орынды көріп. Сол-ақ екен есік қа- 
ғылды. 2 ы 

-- Кір. 

Құрмаш кіріп келді де, көзін жыпылық- 
татып тұра қалды. Бағира қол көтерді де, 
: мұғалім ұлықсат дегендей ишарат еткенде, 
болған жағдайды айтып берді. г 

-- Мұғалім ағай, ол үнемі осылай жү- 
реді. Құлағын қараңызшы. 

-- Класта тазалық комиссиясы бар, -- 
деді Төлегенов Бағираны тыңдап болғаннан 
кейін нақтылай сөйлеп,-- Оның жұмысы ба- 
лалардың тазалығын қарап, мұғалімге ай- 
тып отыру емес, таза жүрмейтіндерді тәр- 
тіпке шақыру. Мұны өздерің де білесіңдер. 
Сондықтан Да, Ұластың тазалығына бүгін 
үш қоямын, оны жою өздеріңе байланысты. 
“Жә, сабағымызды бастайық. 

Бағира балаларға дағдара карады да, 
отыра кетті. Бүгін балалар сабақта бір түр- 
лі тынышталып отырды. Бағира ыза бол- 
ғандықтан Құрмашқа «Біз жазғы демалыс- 
та Ашыкөлді зерттеу саяқатына сені қатыс- 
тырмауды пионер вожатыйынан талап 6те- 
міз. Жетті бізді ұятқа қалдыруын» деп жа- 
зып бере қойды. Кінәлі бала қынжылып, 
күңгірлеп бара жатқан құлағын шұқый бер- 
ді. Ол бұған іштей өкінді, өйткені үйіріме 
үйірім қамысты, балдырлы, қаздың, үйрек- 
тің неше түрлерінің, қүс көркі аққудың ме- 
кені болған Ашыкөлді аралауға ол да көп- 
тен ынтық еді. 

Сабақ бітті. Қоридорда жатқан қағаз- 
дарды тысырлата қағып балалар далаға 
шығып барады. Күнде осындай қоқысты 
көргенде шыдай алмай, оны үзіліс сайын та- 
залауды ұйымдастырып жүретін Бағира ен- 
ді Амантайды, Аманжолды шақырып алып, 
кластағы тазалықтың соңғы кезде мүлде 


нашарлап кеткенін, Құрмаштың салақты- 
ғын, оның тазалық комиссиясының талай 
ескертуін тыңдамай, жылжытпалап жүрге- 
нін талқылап отыр. 

-- Мұғалім: ағайдың «тазалық комис- 
сиясының міндеті - балалардың тазалы- 
ғын қарап қана қою емес, салақтарды үй- 
рету» дегені бізді ойландыруға тиіс. Қалай, 
Құрмаш туралы тікелей советтің мәжлісіне 
қоямыз ба? -- деп тоқтады Бағира екеуіне 
кезек қарап. Амантай бір тамаша іс ойлап 
тапқандай толғана сөйледі: 

-- Білесіңдер ме? Біздің Құмкөл село- 
лық советінің депутаттары сессия өткізерден 
бұрын өздері карайтын шаруашылық сала- 
сына барлау жүргізіп, егжей-тегжейін толық 
біліп алады. Сонан соң еркің, талқылай бер. 

-- Тапты, міне, көрегендік. Істі сабақ 
соңынан Құрмаштың үйіне барудан бастау 
керек,-- деді Аманжол шыдамсызданып,- 
дереу барайық. 5. 

-- Жоқ, біз оған таңертең ерте барамыз. 
Өйткені қай уақытта тұратынын, қалай жу- 
ынатынын көруіміз керек.-- деп қорытты 
Бағира. ; 5 

Қоңырау дауысы естілгенде, балалар кі- 
ріп, өз орындарына көңілді шуылмен оты- 
ра бастады. Бірақ Құрмаш көрінбеді. Ба- 
далар сәл тынышталып, мұғалімінің кіруін 
күткенде де оның орны бос тұрды. 

-- Сумкасы жоқ, кетіп қапты.-- деді қа- 
рап шыққан Бағира.-- Оның әдеті осы!.. 

-- Оның құлағы ауырып кетті, - деді 
Дәмеш дейтін қыз нық сөйлеп. 

-- Біз көреміз оны қазір,-- деп қыза- 
раңдады Амантай Дәмештің ара түскеніне 
ызаланып. 

Үш бала аяқтарын ұшынан басып, ал- 
ғы бөлмеге кіргенде, төргі жақтан, Құрмаш- 
тың еркелей ыңырсыған дауысы естілді. 
Ой, ай-ай. Мама, дүңгірлеп барады. 
Өзі тас болып бітіп қапты, ештеме ес-те-мей- 
ий. 

-- Ол жылап жатыр, шын ауырады 
екен,-- деді Бағира артындағыларға сыбыр- 
лап. Екеуі бастарын изеді. Құрмаш тағы 
аянышты ыңырсыды. 

-- Тым ыстық боп кетпесін. Естімеймін. 
Мама, ертең тәуір болсам ерте оят, көрсе- 
тейін мен оларға кұлақ жуғанды. Ой-и, бро- 
Дягамын ғой мен-н-н.-- деп созғанда есікке 
жабысып тұрған балалар сықылықтап күліп 
жіберді. 

-- Жазғытұрғы суықта ылғи құлақшы- 
нын түсірмей жүріп, жел ұстап қалған, -- 


деді Құрмаштың мамасы балалар үйге кіріп 
отырғаннан кейін етпетінен түсіп, құлағын 
аққұманға булап жатқан баласын нұсқап.-- 
Шырағым, ана күпәйкені әперіп жіберші, 
мынаған "жабайын. 

Амантай зілдей ауыр фуфайканы қос 
қолдап көтеріп, екі ортада тұрған шай жаб- 
дығы жасаулы столды айналып өтейін деп 
еді. оған Жамал шешей лақтырып жібер 
дегендей, отырған бойы қол созды. 

-- Ал, ұстаңыз. 

Фуфайка жалп етіп Құрмаштың басына 
түскенде, бұлауланып жатқан ол баж етіп 
ұшып түрегелді. Шекесі ыстық аққуманның 
ернеуіне тиіп, шыж етсе керек, үй ішін ара- 
Лап, безектеп жүр. 

-- Ойбай-ай, күйдірді-ау мыналар ақы- 
рында,-- деп тазалық комиссиясын жазғы- 
рып жүр.- Шығаршы, мама, мына Амантай- 
ларды. : 

Амантай сасқалақтап, Құрмаштың ма- 
масына қарады. 

-- Қап, мен байқамай қалдым. Әйтпесе 
допты дәл-ақ түсіруші едім. 

Құрмаш құлағын қаққылап, басын шай- 
қап тұр еді. Оның жанына Бағира жетіп 
барды да, қарсыласқанына қарамастан, құ- 
лағының ішіне үңіліп қарай бастады. 

-- Айтып едім ғой, мына қараңдар, қү- 
лағының ішіне күс тұрып қалыпты. 

-- Қойшы әрі түге,--деп таң қалды Құр- 
маштың шешесі. Ол балалардың тілегі бой- 
ынша баласын басып отырып, құлағын ар- 
шыды. Құрмаш басын шайқап қалғанда, оң 
жақ құлағынан жүгері дәнінің үлкендігіндей 
қатқан күс домаланып түсе қалды. Құрмаш 
ұялғаннан шиедей қызарып кетті, қасында- 
ғы балалардан көзін ала -қашты. 

-- Енді ауыра ма құлағың? 

-- Әлі ауырады,- деп Құрмаш ыңғай- 
сыздана жымыйды.-- Сендер мені Ашыкөл- 
ге апармаймын дегенді қойыңдар. Міне, біз- 
дің класс ертең тазалықтан бес деген баға 
алады. 

-- Оған дейін әлі бір талай уақыт бар, 
--деді қолжуғышқа қарай кетіп бара жат- 
қан Құрмашқа Бағира,- сынап көрерміз. 
Ал, сенің құлағыңның қалай ауырғаны жө- 
нінде балаларға айтпай отыра алмаспыз. 
Өйткені біздің селода сен сыяқты тазалық- 
қа салақ қарап жүрген балалар әлі де кез- 
деседі... 

Айткен Диқанов. 
Ақмола облысы, Қорғалжын ауданы, 
«Ашыкөл» бастауыш мектебі. 

ХАНЫҢ ЮМОРЛАРЫ 


«МЕН» 


Бір кісінің үйіне жолдасы ке- 
ліп, есігін тықылдатыпты. 

-- Кім? -- деп сурапты үй ис- 
сі есік алдына келіп. 

-- Мен,-депті есік ті 
қан кісі. 

Сонда үй иесі 

-- Менің «Мен» деген танысым 
жоқ,-деп, есікті ашпастан үйіне 
кіріп кетіпті. 


қылдат- 


Тұз 


Рахимның шешесі тамақты түз 
салмай пісіріп қойыпты да, кейін 
түз сауытынан түз алып салыпты. 

Рахим тамақты татып көрсе, 
өте дәмсіз екен. Сонда шешесі; 

-- Түз салып, араластырып іш, 
-- депті. 

Рахим азырақ тұз салған екен, 
тамаққа біраз дәм кіріпті. Және 
салыпты. Енді тамақ өте дәмді 
болып кетіпті. «Тұз тамақты дә 
ді етеді екен ғой, оны білмейді 
екенмін» -- деп ойлапты да, тама- 
ғын одан да дәмді етпек болып 
тұз сауытындағы тұздың бәрін 
салып жіберіпті. 


МАҚТА ТЫҒЫЛҒАН 


Бір әйел баласын шақырса, ол 
есітпепті. Әйел жақынырақ барып 
қараса, баласы бір құлағына мақ- 
та тығып алған екен. 

-- Неге бұлай еттің? -- деп сұ- 
рапты. 

-- Сөзіңіз бір құлағымнан кі- 
ріп, екіншісінен шығып кетеді. 
Мақта тықсам, құлаққа кірген сөз 
шыға алмай, мыйға орнап қала- 
ды,- деп жауап беріпті. 


18 


Өзбек халқының күлдіргі 
әңгімелері 


ЖӘРДЕМ 


Бір күні класс жетекшісі: 

-- Балалар, үйде ата-анала- 
рыңа көмектесесіңдер ме?-- деп 
сұрапты. Сонда Зәкір: 

-- Ия, апам тамақ істесе, мен 
жеп көмектесемін,-- деп жауап бе- 
ріп. 


АЛМА 


-- Халима, егер екі алмаң бол- 
са, сен оны Жеп қойсаң не қа- 
лар еді?-- деп сүрапты шешесі 

-- Алманы мен жесем, түқы- 
мы қалады. Бірақ Кәрімге ұқсас 
қомағайлар жесе, тұқымы 22 қал- 
майды,-- депті Халима. 5 


САҒАТ ІЗДЕУ 


Тұрап кинодан келе жатса, қа- 
раңғыда бір кісі тіміскілеп бір 
нәрсе іздеп жүр екен. 

-- Ата, не іздеп жүрсіз? -- деп 
сұрапты Тұрап. 

-- Сағатым қолымнан түсіп 
кетті. Соны Іздеп жүрмін, балам, 
-- депті. 

-- Олай болса, неге жарығы- 
рақ жерге барып іздемейсіз? -- 
депті оған Тұрап. 


АУЫРҒАН ТІС 


Бір кісінің тісі ауырады екен. 
Көп азап шеге берген соң ауру 
тістерін алдырып тастау үшін 
шаштаразыға барыпты. (ілгері 
кездерле тісті, көбінесе, шаштара- 
зылар суырады екен). Шаштаразы 
әлгі кісінің аузын ашып көріп, 
«құрт жеген» төрт тісін суырып 
алыпты. Содан соң қызмет ақы- 
сына - әрбір тісіне жыйырма тый- 
ыннан -- 80 тыйын сұрапты. Тіс ал- 
дырған кісі бір сом беріпті. Шаш- 
таразы қалтасын қарманып қайта- 
рып беруге жыйырма тыйын май- 
да ақша таба алмапты. 

Әлгі кісі «Өзім күйсем күйейін, 
бірақ ақшам күймесін» деп ойлап: 

-- Кел, майда болмаса, қалған 
жыйырма тыйынға тағы бір тісімді 
суыра сал, саған майда түскенше 
күтіп тұрамын ба? -- депті. 

Сонымен біреуде ақым кетпесін 
деп, сау тісін алдырып, көңілі жай 
тапқан екен. 


БАҒАНАДАҒЫ ШАЗУ 


Қәрім көшеде жүрсе де, қора- 
да жүрсе де әр нәрсеге қызығып 
жүреді екен. Бір күні кешқұрым 
Үйге келе жатып, бағанаға жап- 
сырылған қағазға көзі түседі. 

Қараңғыда онда ие жазылға- 
нын ажырата алмайды. 

Онда не жазылғанын білмейін- 
ше көңілі тыным таппай, кете ал- 
Майды, қызығады. Ақыры, бағана- 
ға тырмысып шығып, сіріңке жа- 
ғып қараса, қағазда «Абай бол, 
бағана боялған» -- деп жазылған 
екен. 

ҚОРҚАҚ ҚОЯН 


Бір қоян барлық нәрседен қор- 
қа берсді екен. Тіпті маса ызың 
етсе де жүрегі зу ете түседі екен. 

лл дүниеде өзінен асқан қорқақ 
көрмепті. 

Бір күні, не деріңіз бар, қоян 
сүйретіліп келе жатқан қоңызды 
көріп те есі шығыпты. 

Қоянның қорқақтығы өзінің де 
жанына қатты батады. Сондықтан 
суға түсіп өлмекші болады. 

Кейін бір көлшіктің жағасына 
келіп, суға кетпекші. болыпты. Бі- 
рақ бұған да қорқақтық істеп, жү- 
Тегі дауаламайды. Сол кезде көл 
жиегінде тұрған бір құрбақа қоян- 
нан шошып кетіп, көлге секіре- 
ді.- «Ия,- деп ойлапты қоян,- 
менен де қорқақтар бар екен ғой, 
мен болсам дүниедегі нағыз қор- 
қақпын деп өзімді өзім өлтірмек- 
ші болғаным “ағат екен» -- депті, 
сөйтіп кейін қайтып, қоян тіршілік 
етіп кеткен екен. 


-- Сен күн аттарын білесің бе? 

-- Білемін: дүйсембі, сейсембі, сәрсембі, 
бейсембі, жұма, сембі, жексембі. 

-- Ал, ай аттарын ше? 

-- Оны да білемін: январь, февраль, март, 
апрель, май... 

-- Жә, мұны білесің. Енді, коне, жыл ат- 
тарын атап берші. 

-- Жыл! Ала-ау, онда ат болмайды ғой. 
Тек қана қатар ретімен санайды ғой. | 

-- Міне, сен мұны білмедің. Қазақта мү- 
ның да аты бар: тышқан, сыйыр,барыс, қоян, 
ұлу, жылан, жылқы, қой, мешін, тауық, ит, 
доңыз,- Дейді. Осы аталған жылдарды тұтас 
алғанда бір мүшел деп атайды. Бір мүшелден 
соң екінші мүшел басталады. Сөйтіп ылғи 
қайталанып, тышқаннан басталып отырады. 

-- Неге тышқаннан басталады? 

-- А, бұл бір жатқан хикая. 

-- Я, ата, айтыңызшы. 
ан-жануарлар бір күні ақылдасып, 
«Біріміз жылдың басы болайық»,-- депті. 
Бірақ «кім болады?» дегенге келсе, үлкен та- 
лас туады. Әрқайсысы өзінің артықшылы- 
ғын, еңбегін алға тартады. 

“-- Мен аң атаулының айбаттысымын,- 
депті барыс,-- мені көрсе қорыққандарынан 
қасқыр, қарсақ ініне қарай безеді, аю ақырып, 
жылқы шыңғырып жібереді. Сондықтан жыл 
басы мен болуға тиіспін. 


-- Тиісе қалса не бір эулне айуан да, не 
бір азулы жыртқыш та менің зәрлі уымнан 
аман құтыла алмайды, сондықтан %ыл басы! 
мен болуға тиіспін,- депті жылан шыйыршық 
атып. 

-- Орталарыңдағы ең кішілерің, залалсыз 
момақандарың мен едім ғой,- депті қоян >жа- 
лыныш,- ағатайлар,осы мені жыл басы қой- 
саңыздаршы. 

-- Кім айтады, ең кішілерің імен емес пе 
едім,- деп ұлу да таласа кетіпті. 

-- Ал, мен адамның айнымас серігімін. 
Қызметшісімін, қорғайтын сақшысымын, сон- 
дықтан жыл басы мен болуға лайықпын,- 
депті ит. 2. 

-- Сен адамға менен пайдалымысың?-- 
деп шыға кепті тауық қыт-қыттап.-- Менің 
уыздай ақ жүұмыртқамды кім жемейді, ақ үр- 
пек балапандарымды кім өсірмейді, сондық- 
тан жыл басы мен болуға лайықпын. 

-- Сен де мақтанба,- депті сыйыр өзінің 
сүттілігін “ескертіп,-- адам ұйытатын айран- 
қатығын да, қайнататын ірімшігін, май-құртын 
да менің сүтімнен жасайды... Ендеше жыл ба- 
сы болу маған лайықты. 

-- Айран-қатық, май-құртты айтып қай-! 
тесің. Ол мына менде де. бар.-- депті қой,- 
Адам үстіне киетін небір жылы киімін де, тү- 
сына ұстайтын әсем алашасын да менің жү- 
німнен тоқыйды, төріне төсейтін небір теке- 

мет, киіздерін де менің жүн а басады. Сон- 
дықтан жыл басы мен болуға лайықпын. 

-- Ме арқамда адамның бармайтын 
жері, баспайтын тауы жоқ, ішсе қымызымын, 
жексе көлігімін, шапса ердің қанатымын. Сон- 
дықтан жыл басы болу маған лайықты.- деп" 
ті жылқы. 

-- Ау, адам үшін тоздырған табанды, 
адам үшін қажалған арқаңды аайтсаңдар, мее 
ні қайда қолсыңдар? -- деп осы кезде түйе 
түрегеліпті.- Ғасырлар бойы құмды кешер 
кемесі боп, сар даланы шарламады! ба... Со- 
ның бәрін айта беріп қайтеміз. Бүйтіп бет-бе- 
тімізге таласа бердік бар ма, дауымыз жүз 
жылда да бітпейді. Одан да былай істейін 
келе жатқан жаңа жылды аңдыйық. Қайсы- 
мыз бұрын көрсек, сонымыз жыл басы бола 
салайық! 

<- Түйекең дұрыс айтады,түйекеңдікі дү- 
рыс! - депті осы кезде тышқан, шөп арасы- 
нан жылт етіп шыға келіп. 

-- Тәйт әрі, саған не жоқ! 

Дауды доғарып, бәрі де түйенің айтқанына 
келісіпті. 


Түйе қулығымды асырдым деп ішінен “ү- 
леді: «Бұлардың мөнен биігі жоқ. былды Ме- 
нен бұрын кім көреді?» 

Бар жануар жыл келетін жаққа жапырыла 
қарайды. Қарайды да, мір мойны, таудай бойы 
бар түйе тұрғанда жылды өздері бұрын көре 
алмайтынына, манадан өңеш жыртып, текке 
таласқандарына назаланып, еңселері түсіп ке- 
теді. Сыйыр мөңіреуін, ит үруін, жылқы кісі- 


неуін, Тауық шақыруын қойып, бәрі тым-ты- 
рыс бола қалады. 

Тап осы бір мезгілде, қайдан дерің бар ма, 
жоғарыда бір жерден тышқан шыйқылдап қоя 
береді. 

-- Алақай, мен жылды көріп қойдым, мен 
жылды көріп те қойдым. МӘне, келе жатыр. 
Міне, келіп қалды, міне, міне көрінді. 

Жыл да көрінеді. Сөйткенше болмай соны 
айтқан тышқанның сонау биікте, түйенің қү- 
лағына шығып алып шыйқылдап тұрғаны да 
көрініп, бар жануар көзін тұмып, аузын 
ашыпты. 

Сөйтіп түйе бойына сеніп жылдан құр қа” 
лып, тышқан жыл басы боп кеткен екен дейді. 
Жыл содан бері тышқаннан басталатын бо- 
дыпты. 

-- Қап, мына тышқанды-ай!.. Басқа аңдар 
неге қатыспады өкен ә? Мәселен деймін, ПіА- 
дің, арыстанның аюдың, қасқырдың, түлкі- 
нің неге жылда аты жоқ? 

:-- Піл таудай бола тұра, мұрныма кіріп 
кетеді деп титімдей тышқаннан қорқып кел- 
мепті. 

Арыстан аң патшасы өзіммін ғой деп мен- 
сінбепті. 

Ақ аю суда балық ұстап, қара аю жерде 
ара біткенді шулатып, балын тартып жеп 
жүргенде құр қалыпты. 

Қасқыр қорадағы қойға түсіп жүргенде, 
қолы тимепті. 

Түлкі тауық ұрлауды тәуір көріпт 

Айт әй Шаншаров. 


ҚРАР АР тарат АТАН АРАУ АҒАҒАҒАЛАҒАС АЛАСА САҒЫНА 


«БОКСЕФ» 


«Боксермін» деп мақтанады 
Жандарбек 
- «Қарсы шығар қане қандай жан 
й; бар? -- деп. 
Көрінгенге күледі ол-- қорқақ,- 


діп- 
Дәу болса да айқасуға шорқақ», 
-- деп. 

Бір күші ол шамаламай 
шамасын, 


Койып калды он бес жасар ағасы 

Аямады ағасы да «боксерді», 

Басын ұстап «боксер» сонда 
теңселді. 


СҰЛТАНҚҰЛ: СӘМЕТОВ. 
Георгиев ауданы. 

Танып қойды мұғалім... 
Десем де «Өзім шығардым», 
Апа, сенің қолыңды 

Танып қойды мұғалім,-- 
Есепке «екі» қойылды. 


М. Жаманбалинов. 
Новосибирь облысы. 


ЖИЕННІҢ ҚАЛАУЫ 


Қайтарында жиенім 
Алдына салдым барымды. 
Қомсынды ма білмедім, 
Байласам да малымды: 

<- Алмаймын мен биеңді, 
Бір-ақ нәрсе қалаймын 
Жақсы көрсең жиенді, 
Жыйнағын бер Абайдың... 
Алақайлап қолымнан 
Алды Абай жырларын. 
Қушақтап менің мойнымнан, 
Қарашы күліп тұрғанын. 


БАЛТАБАЙ АДАМБАЕВ. 
Жамбыл қаласы. 


Көзіңді бірнеше минут жұмсаң, 
сен дүниеден мүлде қол үзгендей 
боласың. Ал, көзден мүлде айрыл- 
ған адамның -Халі мұнан да ауыр. 

Адам қандай қызмет атқарма- 
сын, оған көздің қатнасы әрқашан 
да қажет. Кеміген көзді емдеген- 
нен гөрі, сау көзді күте білу ана- 
ғұрлым жеңіл. 

Адамның көз шарасы бас сүй- 
ектің қуысында тұрады. 

Көз алмасы қою шыны тәрізді, 
мөлдір түсті зат. Көз алмасының 
алдыңғы жағында қос дөңесті әй- 
нек (линза) тәрізді мөлдір көз жа- 
нары болады. Көз алмасы мен көз 
жанарын үш қабық жауып тұрады. 
Ең сыртқы қабығы -- қалың ақ 
қабық. Осы қабық арқылы көз бір 
қалыпты түрін сақтайды да, бөгде 
әсерлерден қорғанады. Ақ қабық- 
тың алдыңғы жағы шыны тәрізді 
мөлдір мүйіз қабыққа айналады. 
Бұл қабық дөңгелек пішінді келе- 
ді. Көздің екінші қабығы -- тамыр- 
лы қабық, Тамырлы деудің себебі, 
осындағы толып жатқан кан та- 
мырлары көзге оттегін және басқа 
қоректі заттарды жеткізіп тұрады. 
Мүйіз қабықтан тамырлы қабық- 
тың алдыңғы бөлімі көрініп тұра- 
ды, оның артқы “жағында түрлі 
түсті кең сақыйна тәрізденіп жат- 
қан мөлдір қабық болады. Көздің 
түсі (қара, көк) осы мөлдір қа- 
бықта- болатын бояу заттардың 
(пигмент) мөлшеріше байланысты, 
Мөлдір қабықтың ортасында қа- 
рашық болады. Адам жарыққа қа- 
рағанда қарашық кішірейеді, ал 
қараңғыда” қайта үлкейе түседі. 


Сонымен қарашық көзге түсетін 


жарықтың күшін мөлшерлеп айы- 
рады. Қарашықтың алды-артында- 
ғы сұйық затқа толы болатын қу- 
ыс-- көз камерасы деп аталады. 
Жарық көз алмасының нағыз ішкі 
жағындағы үшінші тор қабықта қа- 
былданады. Осы қабықта арт жа- 
ғынан торкабықпен жалғасып, көз 
тамырын құрайтын тамыр жіпше- 
дері мен клеткалардың 10 қабаты 
бар. 


ҚҰРМЕТТІ РЕДАКЦИЯ! 


Көзді қалай күту керек, 


Оз ЖӘНЕ ОНЫ ШҰТ2 


қандай жағдайда көздің көргіштік 


қабылетін. сақтауға болады? Осы асайында мақала басуыңыз- 


ды. сұрайлыз. 


А, ОМАРОВ. 


Қарағанды облысы, Жаңарқа ауданы. 


Көзде пайда болатын көру те- 
тіктерді біздің санамыз осы жерде 
қабылдайды. Адамның көзі фото- 
аппарат тәрізді. Заттардан түсетін 
жарық сәулелері мүйіз қабық ар- 
қылы енеді де, алдыңғы қуыстағы 
сұйық заттан, көз жанарынан және 
шыны тәрізді денеден өтеді. Бірақ 
осылардан өтумен бірге сәуле өзі- 
нің бағытын өзгерте отырып, көз- 
дің торқабығындағы фокустағы 
нүктеге түседі. Бұл сары түсті 
болғандықтан, сары дақ деп атала- 
ды. Буған фотоаппараттың артқы 
керегесіне түскендегідей, біз қара- 
ған заттың бейнесі үшін торкабық- 
қа түсетін сәуленің сынуы түрліше 
болуы қажет. Бұл қызметті атқа- 
ратын -- көз жанары. Алысқа қара- 
ғанымызда көз жанары қысылып 
кішірейеді де, жарықты аз түсіре- 
ді. Жақын затқа қарағанымызда 
көз жанары сәулені мол түсіреді. 
Егерде көз жанары осы қызметті 
атқармаған болса, сәулелер тор 

қабықтың арт жағына, Не алдың- 
ғы жағына жыйналар еді де, біз 
эзатты анық көре алмаған болар 
едік. Анық көру үшін заттың су- 
реті торқабыққа айқын түсуі қа- 
жет. 


Егде тартқан адамдардың көз 
жанары қатайып, қысыла бастай- 
ды, сондықтан қарт адамдар жа- 
қыннан нашар, алыстан біраз тәуі- 
рірек көреді. Жақыннан жақсы кө- 
ріп, алыстағыны көрмейтін кісілер 
де болады. Бұларды жақыннан 
көргіштер деседі. Бұлай атаудың 
себебі, олар затты анық көру үшін, 
қолымен көзін қалқалап сығалап 
қарайды. Мұндай адамдардың көзі- 
нің артқы жағы үлкендеу болған- 
дықтан сәуле торқабықтың алдың- 
ғы жағына жыйналады, ал алыс- 
тан көргіш адамда керісінше, сәу- 
ле торқабықтың арт жағына жый- 
налады. 

Жақыннан көргіштік, көбінесе, 
мектеп жасындағы балаларда жиі 
болады, бұл көзді қозғап тұратын 
бұлшық еттің қызметі ауырлауына 
байланысты. Көзді аса шаршатпау 


үшін партаға түзу отырып, басты 
қыйсайтпай ұстау керек. Бұл тәр- 
тіпті сақтамау көздің тез шаршап, 
қылый болуына апарып соғады. 
Партаны өз бойына шактап алған 
жөн. Партаның биіктігі тізенің 
биіктігімен бірдей болуға тиіс. Ал, 
столдың биіктігі қолды қойып 
отырғанда иық бүкпей тік устап 
отыратындай болғаны жөн. Кітап 
пен дәптер 30--53% сантиметрдей 
жерде жатуы тиіс. Мұндай қа- 
шықтықта бұлшық еттерге көп 
күш түспейді және заттың бейнесі 
торқабыққа дұрыс түседі. Жарық 
оң жақтан түсетін болса, жазып 
отырған оң қол оны: келеңкелейді. 
Жарық бетке шағылысып, тура түс- 
пеуі керек. Жарық жеткіліксіз бол- 
са, көз үңіле қарап тез шаршайды 
да, бас ауыра бастайды. 

Алыстан көрмеушілікті көзіл- 
дірік кию арқылы түзетуге бола- 
ды, ал егер көзілдірік кимесе көз 
онан жаман нашарлайды да, тор- 
қабықтың құрылысы мұнан былай 
емдеуге келмейтіндей болып бұ- 
зылады. Басталған кезінде қылый- 
лықтың өзін де арнаулы көзілдірік 
арқылы түзеуге болады. 

Жалпы организмнің шаршауы 
көзді әлсіретеді, ал жалпы қажу 
дененің шамадан тыс шаршауына 
әкеліп соғады. 

Көздің жақсы көруі үшін ор- 
танизмге витаминдердің маңызы 
зор. Мысалы: «А» витамині көЗ- 
дің торқабығының сәулені қабыл- 
дайтын қара қошқыл көру құры- 
лысына керек. «А» витаминінің 
жетіспеуінен адамдар «тауық көз» 
деп аталатын кешке көрмейтін ау- 
руға ушырайды. «В» витаминінің 
жетіспеуінен жарықтан жасқан- 
тыш, ұяң сезім пайда болады, кө- 
ру нашарлайды, қабақ ісінеді, кір- 
пік былшықтанады. 

. Көздің жақсы көруіне бүкіл де- 
нені суык сумен жуу, гимнастика- 
лық жаттығулар жасау да жақсы 
көмектеседі. 


Б. Мамаев. 

еғлқа. 


Осыдан жыйырма жыл бұрын 
Балқаш көліне америка аңы -- он- 
датра жіберілген еді. Олар жаңа 
қонысқа бой үйретіп, көбейіп өс- 
ті. Енді, міне, қалың қамыс ара- 
сында іңір қараңғылығы қоюлана 
түскенде Іле өзенінің сағасында су- 
ды шалпылдатып, бұталарды ысы- 
рып жүрген ондатраларды жиі кез- 
дестіресің. Бұл оның түнгі тірші- 
лік әрекеті. Күңгірт тартқан судың 
теп-тегіс бетін жарып өтіп жөңкіле 
жүзген ондатралар жағаға шыгып 
алып, тістеп әкелген қамысын жей 
бастайды. Ол судан құп-құрғақ бо- 
лып шыға келеді, үстіне тіпті су 
жұқпайды. 

Оның себебі не екен? 

Оның себебі ол аңның терісі 
соншалық қалың, соншалық май- 
лы болғандықтан су жұқпайды. 

Бір күні таңертең Іле өзені 
сағасындағы Желторанғы ауылы- 
ның тұрғындары самолет гүрілін 
естіді. Ол бұл жерден ерекше жүк 
әкетуге келді. Жүкшілер тірі он- 
датралар салынған тор жәшіктерді 
самолетке тией бастады. Самолет 
аспанға көтерілді де, шығысқа 
тартып кетті. Бірнеше сағаттан соң 
самолетпен келген 250 ондатра 
Зайсанның көгілдір суына жүзе 
жөнелді. Олар өздерін сонау. Бал- 
қаш көліндегідей еркін сезінді... 

Қазақстанның үлкен көлдеріне 
Балқаштан самолетпен де, авто- 
машинамен де, поезбен де онда- 
тралар апарылады. Бағалы аң 
барлық жерде де мыңдап, милли- 

ондап өсті. Енді оларды аулау да 
басталды. Міне, қазір бір ғана 
Балқаш шаруашылығы ондатра те- 
рісін еліміздің басқа республика- 
ларындағы барлық ондатра ша- 
руашылығы бергенінен асырып 
жіберіп отыр. Ешкімшің игілігіне 
аспай бос жатқан құм дала, су 
мен қамыс арасы -- ондатраның 
жақсы мекеніне айналды. 

Қазір мыңдаған аушылар Бал- 
қаш қамысы арасынан ірге теп- 
ті, олар аң аулау маусымында он 
мыңдап табыс табады. 

Қазақстанда ондатра өсірудің 
ұйымдастырушысы жжәне бастау- 
шысы биология ғылымдары кан- 
дидаты (Слудскийге Сталиндік 
сыйлық берілді. 

Ондатра/- Қазақстан жануар- 
лар дүниесін өзгертудің, жаңарту- 
дың бір айқын мысалы. Ал, мұн- 
дай мысал көп-ақ. 

Тиіндердің оңтүстік. орман- 
дарға тарап өсіп-өнуіне шексіз 
үлкен далалар көптеген мың жыл- 
дар бойында бөгет жасап келді. 
Біз «табиғаттың бұл қатесін» тү- 
зедік те, транспорттың барлық 
түрін пайдалана отырып, тиіндерді 
жаңа мекенге жеткіздік, Қазір оң- 
түстіктегі ойдым-ойдым ормандар- 
да тиіндер саны күн сайын кө- 
бейіп келеді. 

Республикамыздың солтүстік 
аудандарының бір колхозындағы 
адамдар даладан өздері өмір 
бойы көрмеген анды кездестіріп 
таң-тамаша қалды. Бұл аң ша- 
руашылығы мамандары әдейі жі- 
берген елік болатын. Жас еліктер 
адам тимеген (соң қаннен-қаперсіз 
жайылып, арнап жасалған аран 
ішіне өздері келіп түнеп жүрді. 
Содан бері елік Қазақстанның 
бүкіл солтүстігін - жайлап алды, 
бұл араның байырғы хаюанына 
айналып кетті. Уралдың арғы бе- 


келген ханоанаттар 


тіндегі орман-далалық аудандар- 
ға жетіп, бір жағы Батыс-Сибирь 
ойпатының орман-далалық бөлімі- 
не де ауысты. 

Осыдан он бес-жыйырма жыл 
орман алыбы -- бұлан құрып бі- 
туге жақын еді. Бұл құнды аңды 
қорғауға совет заңы көмекке кел- 
ді. Бұланды аулауға тыйым са- 
лынды. Қазір олар қайта көбейді. 
Енді бұландар Батыс-Сибирьден 
Қазақстанға өзбеттерімен ауысып 
келіп жүр. Адамнан үркуді қой 
ған. Оларға ормандар тарлық жа- 
саған соң, орман-далалық аудан- 
дарға өте бастады. Әдетте, бұлан 
бұрып орманнан безіп көрген 
емес- 

Арал теңізіндегі Барсакелмес 
аралының жағасын күні-түні тол- 
қын ұрады да жатады. Міне, сол 
аралдың жоғасына 1997 жылы бір 
пароход кеп тоқтап, құрып біту- 
ге айналған сайғақтың түқымы- 
нан бес аң әкелінді. Бұлар жер 
бетінде сонау сол -- мамонттар 
тіршілік еткен замандарда бүкіл 
Европа мен Азияда болган, соң- 
ғы кезде Қазақстан мен Волга- 
ның сағасында ғана қалған еді. 

Енді Барсакелмес аралында 
сайғақ жүздеп саналса, Бетпақ- 
далада мыңдап табылады. Олар- 
лды аулауға тыйым салынғандық- 
тан бұл самсап өсіп келеді. Таяу- 
да ғана бұл аралға Азияның оң- 
түстігі мен Монғолияда ғана сау 
қалған құландар жіберілді. 

Біздің еліміздің қаулап өсу 
қарқыны біздер табиғаттың ісіне- 
араласуды, оны жаңартуды талап 
етеді. 

Міне, осы мақсатты көздеп біз- 
дің ғалымдар бұрын атымен бол- 
маған хаюандарды жаңа “мекенге 
кәптеп әкеліп, өсіріп отыр. 


М. Зверев. 


ТАБИҒАТ ҚАЛЕНДАРЫ 


ОктяБРЬЫ 


Жазда қара сулардың бетін жап-жа- 
сыл кілемге ұқсап балдыр тәріздес оөсім- 
дік жауып кетеді. Ал, күзде келсең бұл 
көріністі көре алмайсың. Сонда бұл өсім- 
дік қайда кеткен? Жел айдап әкеткен жоқ. 
Ал, үйректер жеп тауысты деуге олар оң- 
пүстікке ауып кетті. Бұл жасыл өсімдік 
кәл етіне қаймыжықтанып қата баста- 
ған мұздан қорғанып судың “түбіне ба- 
тып кетті. Келер жылы су бетіне ол қайта 
шығады. Көптеген су өсімдіктері осы 
сыяқты су астында қыстайды . 

Волганың сағасында лотос деген өсім- 
дік өседі. Жаздың күні оның үлкен әсем 
түлдері қурап түсті де, қазір су бетінде 
балалардың сылдырмағына ұқсас қауаша- 
ғы ғана тұр. Күзге қатты жел сілкілеп дән- 
дерін суға түсіріп жатыр. Олар суықтан 
қорғанып тереңге батып жатыр. Бұлардың 
кейбіреуі көктемде өніп шығады да, кей- 
біреулері сол түскен қалпымен қалып қоя- 
ды. Таяуда оқымыстылар осыдан екі мың 
жылдар бұрын жерге түскен лотостың тұ- 
қымын тапқан. Мұның ең бір қызығы: қа- 
зіргі: Европа мемлекеттерінің бірде-бірі 
болмаған кезде су қоймаларының түбіне 
түскен: тұқым бүлінбеген екен, өніп шықты. 
Су астындағы тұнба өсімдікті қысқы суық- 
тан сақтайды. 

Қыста кішкентай аңдар мен шыбын-шір- 
кейлер қайда кетеді? Оларды күтпеген жер- 
ден табуға болады. Қараңғы подполдарда 
ондап-жүздеп қабырғаға жабысып, қалғып 
тұрған қалақай көбелектерді шам жарығы- 
мен болмаса таба алмайсың. Қөп этажды 
Үйлердің төбесінде «Хан қызы» деген кіш- 
кентай қоңыздар жасырынады. Суықтан то- 
ңып қатып қалған «Хан қыздары» қыс бойы 
осында болады. 


ӛ 


Фикен 

52 


-” 


Тастардың астына, жерге кіріп алып 
көлбақалар ұйықтайды; құрғақ Пішен тө- 
селген індерге кірпішешендер жайғасады. 
Қырларда саршунақтар мен аламандар дән 
жыйнаған індеріне тығылып, ұйқыға кетеді. 
Ағаштың тамыры астынан ін қазып, бор- 
сық мекендейді. Бұл кезде аю да үңгіріне 
келеді. 


Күзді адамдар ерте заманнан жылдың 
мұңды мезгілі деп есептеген. Ақындар күзді 
кәрілікпен, өлімнің жақындауымен теңе 
тіріп жырлаған. Бұл шынында да сола! 
ма? Жоқ: күз тіршіліктің імге жақын- 
дағап кезі емес. Күздің бойында көктем- 
нің болашағы жатады. Октябрьде көктемді 
көру үшін жақсылап іздей білу керек. Кү- 
рек алып орманға келсеңдер, жерді терең 
қазып әуре болмайсыңдар. 8 сантиметр қаз- 
ғаннан кейін-ақ ақ түсті үзын тамырларға 
кездесесіндер. “Бұл -- ландыштың тамырда- 
ры. Бұл тамырлардың бойында болашақ 
өсімдіктін қабыршақты бүршігі бар. Ал, 
бүршіктен көктемде өсіп шығатын, жапы- 
рақты көруге болады. 


Еменнің бүршігін еппен сындырып алып, 
оны ұстарамен ұзына бойын жарсаңдар ал- 
дағы уақытта көктемде жарып шығатын 
жапырақтар мен гүлдердің пластинкаларын 
үлкейткіш лупалармен көруге болады. Емен- 
нің тұтас бір бұтағы кіп-кішкентай бүршік- 
тің ішінде жатады. 


Күз тіршілікке толы. Бар айыбы бұл 
шілік сырттай қараған көзге көрінбейді. 
Бұл тіршілік жер астында су қоймаларының 
түбінде, суық өтпейтін бүршіктің қалың! 
қабақтарының ішінде. . Октябрь аспанынан 
бӨірнен жұлдыздарын көруге болады. Бұл 
жұлдыздардың бірсыпыра: қасиеттері сен- 
дерге таныс болу керек. Мұнда өзімің кө- 
лемі жөнінен Күннен жыйырма жеті миллион 
есе үлкен алып қызыл жұлдыз Бетсльгейзе, 
жыйырма жеті мың күндей жарқырайтын 
Ригель жұлдыздары бар. Орионның тағы 
бір ерекшелігі оның белдігі сыяқты көрін- 
бейтін үш жұлдыздың астыңғы жағында 
Орнонның үлкен шоғырмағы бар. Мұның өзі 
кәдімгі бақылау трубасымен қарағанда кіш- 
кентай дақ сыяқты болып көрінеді. 

Орион шоғырмағы Галлактиканың ішінде 
мұның өзі миллиондаған км ге созылған си- 
реген ғаз бұлтына ұқсайды. Галлактиканың 
сыртындағы шоғырмақтардан айыру үшін, 
мұндай газ бұлттарын диффузиялық яки 
ыдыраған шоғырмақтар деп аталады. 

Телескоппен қарағанда Орнон шоғырма- 
ғының бетінде аттың басына ұқсаған қара 
дақ көрінеді. Бұрынғы кездерде оқымысты- 
лар мұны аспан әлемінің түбі көрінетін 
«шоғырмақтар саңлауы» деп ойлаған. Енді 
мұның өзі диффузиялық шоғырмақтардың 
жарық беретін газы мен жұлдыздардың сәу- 
лесі арқылы көрінетін космикалық тозаңдар 
мен ұсақ жарықшақтардың күңгірт түсті 
бұлт екендігі дәлелденіп бтыр. 

1“ Екеуміз бір ұзақ сапарда бір- 
ге жүріп, балалар жайындағы мі" 
незін түгел аңдағаным бар оның. 
Қай-жерге келсек те, ол мектеп 
пен оқушыларды есінен шығарған 
жоқ. Солардың жайын сұрай келе, 
аздан соң-ақ араларына барып, 
ұзақ әңгіме құрды. Ақынды өлең- 
дері мен кітаптары арқылы сырт- 
тан жақсы білетін оқушылар оған 
дереу үйіріле кетеді. Олар ақын- 
ның лебізіне қызықса, ақын олар- 
дың мінезі мен сырларына қызы- 
ғып, соны тоқып отырған тәрізде- 
неді. Кейде қонған үйдің кішкене 
балаларымен де лезде шүйірекеле- 
сіп, солармен бірге ойнап, бірге 
күлгенде жаны жай тапқандай 60- 
лады. Балалар өзіне бауыр басып, 
үйірілген сайып, о да олардың жан 
дүниесіне үңілген секілденеді. 


Ол біздің оқушылар мен бала-- 


ларға.жаны жақын Әбу ақын бо- 
латын. Әбу Сәрсенбасвтың соңғы 
жазған бір өлеңіндегі: 


Жанымның жас ұшқынындай 
жиен 
Сенсің менің қызығым да 
сүйерім. 
Қанатыңды жая алдымнан жүгіріп, 
Маңдайыңды жүрегіме сүйедің,- 


деген жолдар сол сүйікті оқушы- 
лар мен балаларға да түгел арнап 
жазылған сықылды. 

Әбу әдебиетке келгелі поэзия- 
мызға үлкен үлес қосқан ақын, 
Оның өлең, дастандарындағы те- 
рең сыр, отты нұр, сұлу суреттер 
оқушыларға сонша бір жан күйін- 
дей жақын сезіледі. Әбу «Еділ тол- 
қыны» нан бастап өлең, дастандар- 
дың әлденеше жыйнағын шығарды. 
Соның бірі оқушылар ойынан кет- 
пейтін «Ақша бұлт» жыйнағы да, 
соған келіп Ұлы Отан согысы жыл- 


зее-есе-т-ееете-селееее кеген жеме.” 


Мұқабаның бірінші бетінде «Фермада», 


Әбу Сәрсенбаев 


дарында жазған тамаша өлеңдері 
қосылды. 

Әбу соғыстан соңғы жылдарда 
да қыруар өлеңдер мен бірнеше 
дастандар. жазды. Сол шығарма- 
ларының қай-қайсысында болсын 
поэзиямызға ол жаңа үлестер қо- 
ғып келеді. Оның әрбір өлеңінен 
заманымыздың әр тұстағы жаңа 
тынысын сезіп, өміріміздің сұлу 
суретін көресің. 

Әбу, осымен қатар, оқушылар 
мен балалар өмірінен де көп өлең- 
дер жазды. Олар өз алдына кітап 
болумен бірге, оқу кітаптарына да 
жыл сайын еніп келеді. Оның «Ана 
мен бала сыры», «Құрметте оны», 
«Бақыт жолы», «Тоғай көтерген 


бала», «Ақ көгершін» және басқа 
өлеңдері оқушылар аузында жыр 
болып кетті. 

Ақын соңғы жылдарда проза- 
ға да шұғылдана кірісті. Нетүрлі 
очерк, әңгімелермен бірге ол «Тол- 
қында туғандар» романын жазды. 
Әбу бұл романда да Дауылдың ба- 
ла кезіндегі бейнесі аркылы бала- 
лар өмірін көркем суреттейді. Оның 
өз басы балаларды қандай жақсы 
көрсе, романдағы Дауыл бейнесі де 
оқушы үшін естен кетпейтін, сон- 
дай сүйкімді шыққан. Творчество- 
лық кәміл шағына келген Әбу ақын 
қазір өмірінің бір үлкен белеңінде, 
өткендегі олқы жағын да түгел ес- 
кере, поэзияда болсын, прозада 
болсын өндіре жазып, оқушыларға 
құнды шығармалар бере беруі ке- 
рек. 

Әбу-- ІШ класс оқу кітабының 
авторы. 

Ақын өзінің елу жасқа келген 
мерекесін осындай творчестволық 
табыстармен тойлап отыр. Оның 
творчестволық еңбекке толы елу 
жасы оқушыларына да қуаныш. 
Әбудің «Ата мақтанышы» деген 
өлеңінде: 

Кейде әжеңнің мойынына асыла, 
Көз саласың көк буырыл шашына, 
Кейде менің самайымды тарайсың, 
Ақ қырауын саусағыңмен 

жасыра,- 
деп толғаған сыры оның еңбекке 
толы өмірін елу жасы күні еркелей 
сыйлаған жас оқушыларының -ой- 
ындай естіледі. Ақын Әбу Сәрсен- 
баевтың елу жасын қалың оқу- 
шылар да жұртшылығымызбен 
бірге құрметпен мерекелейді. Оқу- 
шы жастардың ол қүрметі Әбуді 
алдағы жұмысында қажымасқа 
шақыратыны сөзсіз. 


Ғали Орманов. 


келшшшешетелеке 


төртінші бетінде «Алтын күз». Суреттерді салған Н. ЛЕБЕДЕВ. 

ЖШ? «Пионер -- Қазақстан ЛЮКИЧО Орталық Комитетінің пионерлер мен 
“ментеп оқушыларына арналған әдеби-көркем және публицистикалық жур- 
налы. НЯурналда балалар өмірінен жазылған шығармалар: повестер, поэ- 
малар, әңгімелер, өлеңдер, очернтер және ментеп, пионер өмірлері жә- 
(нінде материалдар басылып тұрады. Ол мұнымен қоса жас оқушыларын 
“ғылымның, технинаның жаңалықтарымен таныстырып отырады. 
“Пионерлер мен оңушылар!,, Пионер” журналына жазылуға асығыңдар. 
2 ЖШазылу бағасы: 
19 айға 19 сом. 
Н2М2 6 айға 6 сом. : 
Ныурналға ,,Союзпечатьтің“ барлық бөлімдерінде, байланыс орында- 
рының бөлімшелері мен агенттерінде, нәсіпорындардағы, колхоздардағы, 
совхоздардағы, МТС-тердегі жазылу пункттерінде қабылданады. . 
1 Ұзаң мерзімге жазылу эчурналдың мезгілінде қолға тиюіне кепіл 
“болады. 2 

